
AYERA tardi, tabatin un conferencia di prensa di parti di Sec- 
retario di Estado Hulandes, Ank Bijleveld-Schouten hunto cu 
Prome Minister Nel Oduber. E Secretario di Estado a cuminsa na 
repasa su recorido di ayera, bishitando aigun proyecto y a papia 
y lo papia cu aigun persona di nos comunidad. 


AYERA diamars mainta a drenta informacion di un accidente riba e caminda pa Conchi, unda 
un turista riba quadracer ta envolvi y ta seriamente herida. Mesora a dirigi polis, ambulanc y 
Cuerpo di Rescate di Bombero n’e sitio. Na yegada di polis a constata e gravedad di e situacion 
di e victima y teniendo cuenta e estado di caminda, a sugeri pa saca e helicopter di polis pa duna 
asistencia. E personal di ambulance a staciona e ambulance n’e veid di Arikok, unda eynan a 
aborda e helicopter pa bay n’e sitio. E victima a accidenta su mes ora el a brake di ripiente y cu 
e velocidad cu e tabata bayendo el a los for di e quadracer y sali bay cay aigun meter leu. 

N’e momento cu nan a pone den e helicopter a dicidi di hibe directamente pa Dr. Horacio E. 
Oduber Hospital, debi cu probablemente el a kibra ribchi. 

Chines na Corsow: Ta basta cu atraconan!!! 



WILLEMSTAD - Ayera mainta e colonia 
di famia y comerciantenan Chines na 
Corsow a reuni den Concordiastraat pa 
manifestå nan preocupacion y disgusto 
p’e hecho cu aparentemente nan ta ‘vrije 
vogeP pa atracadornan y cu autoridad- 
nan ta impotente pa pone un paro ne 
atraco riba snack, tienda y restaurant 
Chines na Corsow. 


Nan a marcha bay Bestuurscollege paci- 
ficamente pa aya expreså nan preocupa¬ 
cion y disgusto. Despues Gezaghebber 
a ricibi un delegacion di 5 Chines pa 
tende nan inconformidad. Hefe di Polis, 
Casseres tambe a acudi ne sitio pa pone 
su mes na altura di e manifestacion. 
Esaki ta un ehempel cu proximamente 
Chinesnan na Aruba tambe lo sigui? 

Aruba a compromete su mes di sigui colabora na cambio estatal di islanan di Antiyas 

Na Hulanda tin un preocupacion grandi pa cu maneho di IASA 
cu lo keda discuti na juni awor, hunto cu asunto di FDA 


Segun Secretario di Estado, Ank Bijleveld-Schouten 



AYERA tardi, tabatin un con- 
ferencia di prensa di parti di 
Secretario di Estado Hulandes, 


Ank Bijleveld-Schouten hunto 
cu Prome Minister Nel Oduber. 
E Secretario di Estado a cum- 


insa na repasa su recorido di ay¬ 
era, bishitando aigun proyecto 
y a papia y lo papia cu aigun 
persona di nos comunidad. 

E tabata testigo tambe di e 85 
ciudadanonan Hulandes nobo 
y manera el a bisa, cu lo ta 
interesante pa for di Hulanda, 
esnan concerni por ta testigo di 
un ceremonia asina. 

Cu Prome Minister Nel Oduber, 
mas bien a sigui un continu- 
acion di reunion cu nan tabatin 
na Hulanda, unda a papia riba 
e proceso di admision y explu- 
sion di stranhero, esta maneho 


Den structura nobo di Corte Comun di Husticia 

Te awor ta papia riba reparticion di 
funcion, pero no a defini e gastonan 
cu cada pais lo cubri 

Hecho ta cu e gastonan di Corte lo aumenta 


RELACIONA cu e posicion 
huridico di Hueznan, ta e 
intencion pa bin cu un are- 
glo nobo. Awor t’asina cu tur 
Huez cu ta trahando tanto 
na Aruba como na Antiyas, 
ta den servicio di Gobierno 
Antiyano. Den futuro, nan lo 
pasa over den e organisacion 
nobo, esta e Corte di Husticia 
nobo, cu lo baya haya su pro- 
pio posicion huridico, segun 
Presidente di Hof, sra. mr. 
Liesbeth Hoefdraad. 

N’e momento aki no ta na dis- 
cusion kico ta bay pasa cu Pro- 
curador General di Antiyas, y 
Aruba lo keda mantene su pro- 
pio PG, manera t’e caso awo- 
raki tambe. E paisnan nobo, 
cu ta Corsow y St. Maarten, 
islanan BES, si nan lo mantene 
un PG of no. E discusion aki ta 
andando ainda. 

Tin un proposicion riba mesa 
tambe, cu awor cu e conste- 
lacion di Corte di Husticia lo 
cambia, cu lo wordo maneha 


na un directiva, esta Presi¬ 
dente di Hof, y cu Huez Mayor 
di cada pais, esta cu esun di 
Aruba, Corsow, St. Maarten 
y eventualmente uno di e is¬ 
lanan BES, e pregunta ta, con 
lo cubri e gastonan financiero 
di esaki. 

Segun mr. Liesbeth Hoefdraad, 
tin un proposicion riba mesa, 
con lo parti e gastonan di Corte 
pa cu e diferente paisnan. Esey 
a keda palabra siman pasa den 
e asina yama PRAC, cu ta un 
comision cu ta consisti di tur 
e paisnan futuro, despues di 
desmantelacion di Antiyas, y 
Aruba tambe ta presente di 
dicho comision. 

Segun Presidente di Hof tin 
entendi, Aruba den principio 
no tin mucho problema, pero 
si kier mas tempo pa studia e 
proposicion aki. E otro futuro 
paisnan si a bay di acuerdo cu 
e proposicion. Mr. Liesbeth 
Hoefdraad no ta mira cu riba 
reparticion di e gastonan lo 


tin mucho problema y lo tin 
un consensus. 

Cuanto e contribucion finan¬ 
ciero ta, esey e Presidente 
di Hof no ta desea di discuti 
publicamente. Hecho ta si, 
cu cada pais lo bay contribui 
substancialmente, sigur awor 
cu Corte lo bay conoce un 
organisacion nobo, cu lo tin 
su propio maneho, su propio 
personal, automaticamente 
lo mester expande su funcion- 
nan. 

Kier men cu e parti financiero, 
cu e organisacion nobo mes 
mester bay haci, e parti di 
personal, e gastonan sigur 
lo aumenta cu te aworaki ta 
wordo cubri dor di Antiyas y 
Aruba. 

Aworaki ta papiando riba 
e sistema di reparti y no ta 
papiando directamente riba 
e gastonan mes, segun Presi¬ 
dente di Corte Comun di Hus¬ 
ticia di Antiyas y Aruba, mr. 
Liesbeth Hoefdraad. 


di DIMAS. Ta bon pa mantene e 
relacion aki, segun e Secretario 
di Estado, maske cu tin diferen- 
cianan di opinion. 

Un biaha mas, na nomber di 
Gobierno Hulandes, a expresa 
su preocupacion pa cu IASA, y 
na luna di juni awor, e lo bira 
un punto sigur riba agenda, ora 
cu Ank Bijleveld-Schouten tin 
plannan pa bolbe. 

A papia di FDA, unda e aha aki 
ta e ultimo aha cu Hulanda lo 
coopera cu dicho fondo, pero 
esaki ta basa riba un palabra- 
cion haci anteriormente caba. 
Ank Bijleveld por compronde 
cu e sistema aki ta funciona 
debidamente, pero esaki lo por 
ora cu cambia Statuut, segun e 
mandatar io Hulandes. 


Na juni lo discuti riba e punto 
aki tambe, sperando cu lo por 
yega na un palabracion nobo 
pa cu FDA, den otro areglo, 
ya cu loke tin actualmente, a 
finalisa. 

Prome Minister Nel Oduber a 
garantisa sra. Ank Bijleveld- 
Schouten, cu Aruba sigur lo 
duna su cooperacion p’e cambio 
di structura estatal di Antiyas. 
Pero un biaha mas a ripiti, cu 
maske cu Raad van Staten a 
emiti caba un conseho, Aruba 
lo sigui boga pa haya sede di 
Corte Comun di Husticia. Como 
tal Aruba lo keda participa den 
e proceso aki. 

Ank Bijleveld a considera e en- 
cuentro e biaha aki, sigur uno 
exitoso. 


Huez Comisario a dicidi di prolonga 

Detencion di Calderon Thomas 
y Dennis Oduber den caso di 
extorsion y menaza di morto 



E sospechosonan Juan Calderon Thomas y Dennis Oduber a 
presenta ayera mainta dilanti Huez Comisario caminda un biaha 
mas nan detencion a keda prolonga cu 8 dia. Ambos persona ta 
deteni relaciona cu un caso di extorsion y menaza di morto riba 
famia v.d.Kuyp caminda ta ser papia di miles di dollar cu lo ta 
den wega. 

T’asina cu Dennis Oduber ta para riba cu e no tin nada di haci 
cu e caso aki, mientras cu e otro sospehoso ta bisa cu Dennis 
Oduber ta envolvi. 

Ayera mainta Huez Comisario a dicidi cu ta prolonga e detencion 
di tanto Juan Calderon Thomas como Dennis Oduber cu 8 dia 
mas. Investigacion lo mester mustra kico ta kico den e caso aki. 

Tin 4 Arubiano ta preparando pa bira Huez 

Corte lo no cambia su forma di recluta Huez den futuro 

Segun Presidente di Hof, mr. Liesbeth Hoefdraad _ 



TA deseo di actual Minister di 
Husticia, Rudy Croes, pa Aruba 
por maneha su propio Corte di 
Husticia di Prome Instancia, 
unda e.o. Aruba lo tin su propio 
Hueznan. Riba e ponencia aki 
Presidente di Hof, mr. Liesbeth 
Hoefdraad a duna di conoce cu 
den casi ningun instancia hu- 
dicial t’asina cu un Gobierno ta 
dicidi riba su Hueznan. 

Den e situacion cu e ta actual- 
mente, ta Corte mes ta dicidi y 
busca e Hueznan. Si e ta haci un 
proposicion n’e paisnan, pero e 
unico cos cu un pais por haci ta, 
di bay di acuerdo of no. 

No t’asina cu un di e paisnan 
den Reino, por dicidi kende por 
bira Huez of no. Y un proceso 
asina, no ta corecto tampoco. 

Bayendo riba e structura nobo 
di Corte Comun di Husticia, 
segun mr. Liesbeth Hoefdraad, 


e structura ta di tal manera 
cu por duna hopi input di e 
diferente sedenan di Corte 
di e futuro paisnan, esta di 
Aruba, Corsow, St. Maarten y 
di islanan BES. E paisnan aki 
lo haya mas participacion den 
maneho nobo. 

Presidente di Hof, mr. Liesbeth 
Hoefdraad a duna AWEMainta 
di conoce, cu ultimo biaha 
cu el a bay Hulanda pa busca 
Hueznan nobo pa Aruba y pa 
Antiyas, specialmente el a pidi 
Minister pa permiti’e pa un 
Huez di Aruba bay hunto cune, 
pa scoge e Hueznan. Kier men 
e scouting cu a wordo haci na 
Hulanda, a wordo haci pa un 
Huez di Aruba y pa Presidente 
di Hof. 

Presidente di Hof no ta nada 
contento cu cada biaha ta wordo 
bisa cu ta Corsow ta tuma deci¬ 


sion pa Aruba pa loke ta trata 
Corte Comun di Husticia. Nada 
di esaki ta berdad. 

Decisionnan cu ta regarda 
Corte, semper a wordo tuma 
pa henter Corte como organisa- 
cion y den futuro decisionnan 
similar lo wordo tuma tambe 
pa henter Corte, y mas ainda p’e 
directiva, cu tin participacion di 
tur pais aden. 

Riba nos pregunta, si tin yiunan 
di tera Arubiano, ta preparando 
pa bira Huez, Presidente di Hof, 
mr. Liesbeth Hoefdraad a con- 
firma cu aworaki tin 4 persona 
di Aruba, cu ta den opleiding pa 
bira Huez. Un di nan ta den su 
di 4 ana y e otro 3-nan a caba 
di cuminsa. 

Aworaki tin mas hende di Ar¬ 
uba, cu ta den preparacion pa 


bira Huez cu di Corsow mes. Y 
ta bon pa bisa adicionalmente, 


cu tin 2 Huez na Corsow caba, 
cu ta naci na Aruba. 


Corte Comun di futuro lo consisti di un 
Presidente, y Huez Mayor di cada isla 

Di acuerdo cu mr. Liesbeth Hoefdraad 


Den un structura nobo 


— 



RAAD van State a conseha cu 
Corte Comun di Husticia, lo 
keda na Corsow, contrario na 
deseo di Aruba. Maske cu dicho 
conseho mester ta confidencial, 
pero den practicamente tur 
prensa esaki a keda publica 


caba. Ainda mester wak kico 
Conseho di Minister di Reino lo 
dicidi a base di e conseho duna 
pa Raad van State. 

Durante un encuentro na Uni- 
versidad di Aruba, nos di AWE¬ 


Mainta a topa cu Presidente di 
Corte Comun di Antiyas y Aru¬ 
ba, sra. mr. Liesbeth Hoefdraad, 
kende a confirma cu e traba- 
onan a cuminsa pa reorganisa 
henter Corte Comun di Antiyas 
y Aruba, sigur cu mira di e 
cambionan estatal cu lo bay 
tuma lugar. 

E trabaonan aki, no a cuminsa 
awor, pero for di aigun ana atrås 
caba, unda a prepara masha 
duro mes, unda a traha riba 
reglanan necesario, p.e. pa 
bin cu nan propio maneho di 
presupuesto, maneho di per¬ 
sonal, etc. 

Den esaki ta masha importante 
pa combersa cu tur sedenan di 
Corte, cu no ta solamente Cor¬ 
sow, of Aruba, pero tambe na St. 
Maarten y di e islanan BES. Riba 
e punto aki, ta ser discuti ainda, 
segun mr. Liesbeth Hoefdraad. 


Den tur e reorganisacion aki, 
pa Aruba lo no mira mucho 
cambio pa loke t’e trabao hudi- 
cial, segun Presidente di Corte 
Comun di Antiyas y Aruba. 
Mayoria hende lo no ripara cu 
tin cambio mes. 

Si t’asina cu den un futuro ser- 
cano, Corte lo wordo maneha 
completamente pa Corte mes. 
Kier men den e sistema, manera 
e ta aworaki, unda pilar di e 
Hueznan, y banda di nan tin e 
pilar di e Griffie di Aruba y na 
otro banda e Griffie di Antiyas. 
Y esey lo wordo incorpora, y 
asina lo haya un structura total 
cu lo wordo maneha pa un di¬ 
rectiva, cu lo consisti di Presi¬ 
dente di Corte y un cantidad 
di Huez, esta e Huez Mayor di 
Aruba, uno di Corsow y uno di 
St. Maarten, kendenan hunto cu 
un Director Administrativo. 


Esaki ta un deseo cu Corte 
Comun di Husticia di Aruba y 
Antiyas a pone den un raport 
na 2005. Segun Presidente di 
Hof, mr. Liesbeth Hoefdraat, 
esaki no tabata solamente un 
deseo, pasobra nan kier esaki, 
pero mas tanto e ta un desaroyo 
cu ta tumando lugar na henter 
mundo. Unda husticia ta wordo 
poni na un distancia di Gobi¬ 
erno. Cu otro palabra, Corte cu 
su Hueznan ta traha mas inde- 
pendiente di Gobierno. 

Di acuerdo cu Banco Central 

Posicion competitivo di Aruba compara cu 
su partner comercial principal a deteriora 


BANCO Central di Aruba (Ban¬ 
co Central) ta menciona den 
su boletin di e di tres trimester 
di 2008 cu e crecemento di e 
economia di Aruba a debilita 
den e periodo aki, compara cu 
e trimester corespondiente di 
un aha anterior. Informacion 
disponibel ta mustra un mod- 
eracion den e actividadnan 
relata na turismo. Indicativo 
pa esaki ta cu e cantidad di 
turistanan y e anochinan cu 
nan a permanece riba nos isla 
a crece cu 2.1 porciento y 3.1 
porciento, respectivamente, 
compara cu 13.6 porciento y 
9.1 porciento, respectivamente, 
den e di tres trimester di 2007. 
Ademas, e tasa promedio di 
ocupacion di hotelnan a baha 
cu 3 punto di porcentahe te na 
74.6 porciento. 

Consecuentemente, e aumento 
di e entradanan for di turismo 
a baha te na 9.6 porciento den 
e trimester bao reviso, compara 
cu crecementonan di mas di 20 
porciento den e promer y di dos 
trimester di 2008. Ademas, e 
produccion di e sector di utili- 
dad a mengua den e trimester 
bao reviso, reflehando pa un 
parti grandi consumo mas abao 
di awa, coriente y gas door di 
hogarnan. 

E entrada real di impuesto riba 
benta di negoshi (BBO) (esta 
coregi pa inflacion) pa e lu- 
nanan di Augustus, September 


y Oktober 2008 a registra un ba- 
hada di 1.6 porciento, compara 
cu e periodo corespondiente di 

2007. E ultimo aki por ser con- 
sidera un indicador di produc¬ 
cion den e di tres trimester di 

2008. Ademas, e actividadnan 
di construccion a mustra se- 
nalnan di debilitacion den e di 
tres trimester di 2008, mientras 
cu e produccion di e sector di 
petroleo a expande. 
Presionnan inflatorio a sigui 
crece den e di tres trimester di 
2008. E averahe di inflacion a 
base trimestral a acelera cu 5.1 
punto di porcentahe te na 10.7 
porciento compara cu e trimes¬ 
ter corespondiente di 2007. 
E componentenan relata na 
energia (awa, coriente y gaso¬ 
lin) a contribui cu 4.3 punto 
di porcentahe na e averahe 
di inflacion a base trimestral, 
reflehando prijsnan mas halto 
di petroleo riba mercado inter- 
nacional den e trimester bao 
reviso. Ora cu exclui e compo¬ 
nentenan relata na energia, e 
tasa di inflacion a subi cu 1.7 
punto di porcentahe te na 6.4 
porciento compara cu e di tres 
trimester di 2007. Midi a base 
di 12 luna, e tasa di inflacion 
a aumenta cu 4.7 punto di 
porcentahe te na 9.1 porciento 
compara cu un aha anterior. 

Consecuentemente, e diferen- 
cia entre e tasa di inflacion cu 


Merca a crece di 2.1 punto di 
porcentahe den e di tres trimes¬ 
ter di 2007 te na 4.7 punto di 
porcentahe den e trimester bao 
reviso, resultando asina den 
un deterioro di e posicion com¬ 
petitivo di Aruba compara cu 
su partner comercial principal. 
E cantidad di placa den circula- 
cion a crece cu Afl. 111.9 miyon 
of 4.1 porciento den e di tres 
trimester di 2008, reflehando 
un fluho neto di fondo for di 
exterior di Afl. 101.9 miyon y 
un subida den e activonan do- 
mestico neto di Afl. 10.1 miyon. 
E aumento den e fluho neto di 
fondo for di exterior a resulta 
for di e emision di bono di go- 
bierno riba e mercado di Capital 
internacional na un balor di Afl. 
102.6 miyon y entradanan mas 
halto di turismo. E subida den 
e activonan domestico neto a 
ser causa pa un crecemento 
den e creditonan di e sector 
bancario na e sector priva di Afl. 
26 miyon of 1 porciento, refle¬ 
hando aumentonan den credito 
na consumidornan, prestamo 
na empresanan y hipoteca pa 
construccion di cas di Afl. 11.2 
miyon (2 porciento), Afl. 10.1 
miyon (0.9 porciento) y Afl. 5.8 
miyon (0.7 porciento), respec- 
tivamente. E transaccionan no 
relata na credito a subi cu Afl. 
12.9 miyon. 

Den e di tres trimester di 2008, 
e transaccionnan cu exterior a 
resulta den un surplus total riba 


e balansa di pago di Afl. 101.9 
miyon compara cu un deficit di 
Afl. 105.8 miyon den e trimester 
corespondiente un aha anterior. 
E resultado aki a ser causa prin¬ 
cipalmente pa un bahada den 
e deficit di e cuenta di Capital 
y financiero for di Afl. 239.2 
miyon den e di tres trimester 
di 2007 te na Afl. 135.2 miyon 
den e trimester bao reviso. E 
ultimo bahada aki a refleha pa 
un parti e emision di bono di 
gobierno menciona anterior- 
mente. Ademas, e surplus di e 
cuenta coriente a crece for di 
Afl. 133 miyon den e di tres tri¬ 
mester di 2007 te na Afl. 225.4 
miyon den e periodo bao reviso, 
causa pa un surplus mas grandi 
riba e cuenta di mercancia di e 
sector di petroleo. Per saldo, e 
resto di economia (excluyendo 
e sectornan di petroleo y zona 
liber) a contribui cu Afl. 86 mi¬ 
yon na e fluho neto di fondo for 
di exterior den e trimester bao 
reviso, pa un gran parti relata 
na entradanan mas halto for di 
turismo y entradanan di Capital, 
cual a wordo mitiga pa un parti 
pa pagonan pa importacion di 
mercancia y servicionan. Ade¬ 
mas, e transaccionnan di e sec¬ 
tornan di petroleo a resulta den 
un entrada neto di fondo for di 
exterior di Afl. 17.3 miyon, 
mientras cu esunnan di e sector 
di zona liber a resulta den un 
salida neto di fondo pa exterior 
di Afl. 1.5 miyon. 


E deficit financiero di gobierno 
(incluyendo e cambio den e 
pagonan atrasa) a baha te na 
Afl. 2.1 miyon, compara cu 
Afl. 7.5 miyon den e trimester 
corespondiente di 2007. En¬ 
tradanan di gobierno a subi cu 
Afl. 32.6 miyon te na Afl. 300.6 
miyon den e trimester bao re¬ 
viso, relata principalmente na 
entradanan mas halto for di im¬ 
puesto. Reflehando subidanan 
den casi tur e componentenan 
di gasto, gastonan di gobierno 
(incluyendo e asina yama “net 
lending” y e cambio den e 
pagonan atrasa) a aumenta cu 
Afl. 27.3 miyon te na Afl. 302.7 
miyon. Na final di september 
2008, e debe total di gobierno a 
suma Afl. 2,193.5 miyon, cual ta 
Afl. 18.4 miyon (0.8 porciento) 
mas halto cu na final di Juni 
2008, reflehando aumentonan 
den e debe exterior di Afl. 41.8 
miyon (4 porciento). E ultimo 
aki a ser mitiga pa un parti pa 
un bahada den e componente di 
debe domestico di Afl. 23.4 mi¬ 
yon (2 porciento). Midi riba un 
base anual, e debe total di gobi¬ 
erno a crece cu Afl. 151.3 miyon 
of 7.4 porciento, compara cu na 
final di September 2007. Relata 
na e Producto Domestico Bruto 
(“GDP”) nominal, e quota di 
e debe a subi cu 0.4 punto di 
porcentahe te na 45 porciento 
compara cu e di dos trimester 
di 2008 (di tres trimester 2007: 
44.5 porciento). 


Resumen di casonan den Corte di Prome Instancia riba dia 26 di Maart 


DIA 26 di Maart proximo, lo 
bay tin un dia hopi interesante 
pa loke ta trata Corte den Prome 
Instancia. Tin un total di 6 caso 
cu lo wordo trata riba e dia aki, 
di cual un di nan ta un caso di 
abuso deshonesto contra un 
menor. 

E casonan ta como lo si- 
guiente. 

Pa 8’or y mey di mainta lo bay 
tin e caso contra di J.M.J.P., 
kende ta wordo acusa di con- 


huntamente cu otro of otronan, 
ladronicia di un of mas tire di un 
persona, riba dia 15 di Septem¬ 
ber, 2007. 

Pa 9’or di mainta, lo tin e caso 
contra di A.R.W., kende ta 
wordo acusa di, cu e intencion 
di tuma vida di un persona, 
a intencionalmente staca e 
persona aki varios biaha cu un 
cuchiu na su zij riba dia 29 di 
Maart, 2007. 

Pa 10’or di mainta, lo tin e caso 


contra di R.E.R.G., y J.A.S.T., 
kendenan ta wordo acusa di 
exportacion y/of transporte y/ 
of posesion di cocafna, riba dia 
2 di December, 2008. 

Pa 10’or y mey di mainta lo tin 
e caso contra di L.M.T., kende 
ta wordo acusa di posesion di 
un paspoort falso riba dia 23 
di December, 2008 y/of di a 
intencionalmente haci uso di 
un paspoort cu no tabata riba su 
nomber door di presenta esaki 


na un ambtenaar di imigracion 
y/of miembro di personal di un 
aerolfnea. 

Pa 10’or y 50, lo bay tin e caso di 
C.JC.E., kende ta wordo acusa 
di posesion di un paspoort falso 
riba dia 8 di November, 2008 y/ 
of 15 di November 2008 y/of 7 
di December, 2008 y/of 23 di 
December, 2008. 

Pa ll’or y 20 di mainta lo bay 
tin e caso di A.S.P.T., kende ta 
wordo acusa di a comete abu- 


sonan deshonesto na un of mas 
ocasion den e periodo di prome 
di Maart 2007 te cu dia 25 di 
November 2007 cu un persona 
cu e tempo ey tabata tin 12 aha 
pero ainda no tabata tin 16 aha. 
Tambe T. ta wordo acusa di a 
intencionalmente maltrata e 
persona aki riba dia 25 di No¬ 
vember, 2007, door di dal’e mas 
biaha cu su mokete den su cara. 
Door di esaki e persona a resulta 
herida y/of a sufri dolor. 

Pasanapo banco preferipa boaprobadon ad elan ta. 


L Corda trece bo rijbewijs valide y 2 ultimo payslip! (salario mensual) 


ARUCAR • STERN • TOPCAR • ULTIMATE 




CMB 


BANCO DI 


CARIBE N.V. 


■ 


Arubaban 


undcntandi 


C ARIBBE AN MERCANTILE BANK N.V, 


BANK ARUBA N.V. 

Coriente di 110 volt a dal 
homber trahando bao di 
auto na Seroe Patrishi 



AYERA tardi a drenta informacion cu na Seroe Patrishi un per¬ 
sona trahando bao di su auto na dado momento e waya di lus cu 
e tabata usando bao di e auto a pas’e coriente. E waya aki tabata 
pela a cay riba su curpa y asina a keda dale cu coriente di 110 
volt pa basta rato. Ambulance a presenta n’e sitio y a dicidi di cu 
lo ta mihor p’e bay haci un control na hospital. 



ELSIOR 

C A S I N O 


J.E. Irausquin Blvd 230 
Palm Beach,Aruba 
Phone: 586-7777 
Fax: 586-5555 


Nos na Excelsior Casino ta buscando 


Cleaner (Male) 

Pa aplica mester tin 18 ana pariba y un 
passfoto of ID valido. 

Si ta interesa por pasa yena un 
applicacion na nos oficina 
entre 9or di mainta pa 5or di atardi. 


Container a kita cay mey-mey di 
caminda na Barcadera 



DIALUNA merdia a drenta 
informacion cu pa un eror un 
container a kita cay riba ca¬ 
minda na Barcadera. Esaki a 
pone cu e trafico a ser desvia pa 
basta rato. Ta siman pasa mes, 
nos a publica cu e klemnan di 
container ta ser neglisha y awe 
por wak e resultado. Afortu- 
nadamente ningun hende a 
resulta herida. 



Te awor un solo persona tin 
deteni relaciona cu plantacion 

di marihuana 



MANERA nos di AWEMainta 
a publica ayera caba, dialuna 
atardi polis a haci un inva¬ 
sion na un cas na Barcadera, 
despues di a bin ta vigila e cas 


aki, ya cu for di basta tempo a 
ser sospecha cu tin plantacion 
di cuantioso mata di marihua¬ 
na. Durante e entrada hudicial 
aki, a detene un persona naci 


na Corsow. 

AYERA vocero policial no a 
duna mucho informacion di e 
caso aki ainda. 

Ambulance nobo no kier bay 
dilanti ni patras 



DIADOMINGO merdia un di e ambulancenan nobo a dal para y no kier a move mas. El a keda para 
na Wayaca y no kier a bay dilanti ni patras. No a keda nada otro di yama takelwagen pa buske y hibe 
garage. Kico a pas’e, esey nos no a haya sa. 



MELDPUNT ONGEBRUIKELITKE TRANSACTIES. 


E obligacion pa raporta a wordo amplia, 

E ta conta pa bo tambe? 

Desde 1995 ta existi na Aruba e Ley di MOT a base di cual instancia financiero manera banco, 
compania di transferencia di placa y tambe compania di seguro y casino ta raporta transaccion 
relata na labamento di placa y financiamento di terorismo na Meldpunt Ongebruikelijke 
Transacties (MOT). 

Siguiendo recomendacionnan di e organisacion internacional Financial Action Task Force 
(FATF), Aruba ta uni su mes na e paisnan rond mundo cu ta amplia nan leynan contra labamento 
di placa y financiamento di terorismo pa otro sectornan cu no ta instancia financiero. Esaki a 
sosode pa medio di cambio di e ley di MOT (AB 2009 no. 14). E Ley di MOT awo ta conta tambe 
pa tur e profesionalnan liber, manera: 

• Abogado 

• Notario 

• Accountant 

• Consehero fiscal 


Y tur comerciante di obhetonan di balor grandi, manera esnan cu ta: 

• Cumpra, bende of duna conseho ariba propiedad inmobil (real estate) 

• Bende vehiculo (cardealer) 

• Bende barco y avion 

• Bende antigiiedad y obra di arte 

• Bende piedra precioso, metal precioso y joyas (joyeria) 

E transaccionan cu mester wordo raporta na MOT ta stipula den e Regulacion Ministerial pa 
profesionalnan liber (AB 2009 no. 18) y den e Regulacion Ministerial pa comerciante di 
obhetonan di balor grandi (AB 2009 no. 19). 

Conforme e Ley di MOT, tur profesional liber of comerciante di obheto di balor grandi mester 

registra na MOT no mas tarda cu diabierna 17 di april 2009. 

Pa ricibi e formulario di inscripcion por pasa na MOT durante ora di oficina (7:30-12:00 y 
13:00-16:30) na Klipstraat 20 (Oranjestad) of por manda un e peticion via e-mail na 
mot@aruba. gov.aw. Pa cualkier pregunta por yama MOT na telefon: 

583-3115, 583-3206 of 583-3471. 


Busqueda di cadaver di 
Natalee Holloway ta sigui 



PUEBLO mes no a dunando mucho importancia n’e trabao 
di busqueda di cadaver di Natalee Holloway. Pasobra ningun 
hende ta kere cu Natalee Holloway ta na Aruba mas, te pa bisa 
cu su cadaver ta den un di e damnan na Aruba. Pero pa complace 
Ministerio Publico a otorga permiso n’e tata pa trece un experto 
cu cacho cu ta hole cadaver pa busca cuanto cu nan kier. Te cu 
ayera ningun novedad, mientras cu prensa Mericano si ta haya 
e hecho aki interesante pa cubri. 


Auto horta na Balashi haya 
na Camacuri, unda a cuminsa 
piunder e auto caba 



DIALUNA mainta polis a ricibi informacion cu ladronnan a bay 
cu un Toyota Tercel blauw A-44054 for di Balashi. Mas despues 
den mainta a drenta informacion cu e auto ey a ser haya na 
Camacuri. Un patruya a bay n’e sitio y a haya e auto concerni, 
pero varios parti di e auto a ser kita caba. Ta te ki dia pueblo lo 
tin cu sigui sufri? 

E di nuebe show anual di Bruid y Evento na Westin 






E show mas grandi di nos isla 
pa loke ta Bruid y Eventonan 
Special, a tuma lugar na Wes¬ 
tin Resort diadomingo ultimo 
y e aha aki tabata mas grandi 



y mihor cu nunca. E evento a 
atrae centenar di bishitante pa 
Grand Palm Beach Ballroom di 
Westin caminda e show tabata 
anfitrion pa bendedornan cu a 



exhibi nan producto y servicio- 
nan cu ta necesario ora di pla- 
nea un bruid, prome comunion, 
of cualkier otro evento special. 
Un gran cantidad di trahador di 
bolo, joyeria, salon di beyeza, 
agencia di viahe, tienda di pana 


formal y di gala, imprenta di in- 
vitacion y menu, entretenedor, 
agencia di biha y licor, tabata 
presente pa facilita organiza- 
cion di un evento bao un solo 
dak.E show a tuma lugar di 
ll’or di mainta pa 6’or di atardi 


y a ofrece atraccionnan manera 
show di bistirnan di bruid, bistir 
pa Santa Comunion, y un varie- 
dad di bistir, fluz y atributo pa 
ocasionnan special. Ademas, 
tabata tin doorprize atractivo 
pa e bishitantenan 

Ruud Lubbers ta 
felicita Mito Croes 

DESPUES cu Congreso di CDA unanimamente a accepta e candidatura di Mito Croes como number 
11 riba lista di CDA, un gran cantidad di dirigente politico y autoridad Hulandes a bin felicita Mito 
Croes y desee hopi exito y tambe ofrece tur sosten. Aki Mito ta ricibi palabra di felicitacion di Ruud 
Lubbers kende tabata 2 biaha Prome Minister di Hulanda y kende awor ta entre otro profesor den 
Globalisacion na Universidad di Tilburg. 



CAR EXTRAVAGANZA 

29 di maart, YMCA San Nicolas, 10:00 a.m. - 3:00 p.m. 

Cumpra bo auto nobo na Car Extravaganza y provecha di nos oferta special: 

• 2% di descuento riba bo prestamo 

• 30% di descuento riba bo seguro di auto 

• Mas chens di gana bo prestamo bek na 0% di interes! 

Pasa awe mes na un di nos oficinanan y pidi pa bo pre-approved letter! 

Pa mas informacion yama nos RBTT Service Line na 588.01.01. 


Interes efectivo di prestamo pa auto nobo 14% 


RBTT 


BANK 


BO CAMINDA PA FUTURO 


ITALIESTRAAT 36, ORANJESTAD • L.G. SMITH BOULEVARD 66, ORANJESTAD • CAYA G.F. (BETICO) CROES 89, ORANJESTAD 

PALM BEACH 5-A, NOORD • B V/D VEEN ZEPPENFELDSTRAAT 52, SAN NICOLAS 
SERVICE LINE: 588-0101 • OFFICES: 523-3100 • FAX: 582-1756 • E-MAIL: INFO@TT.RBTT.COM • WWW.RBTT.COM 


Proceduranan 
ora di keur 
auto 

SERVICIO di Inspeccion Tec- 
nico ta informa tur hende cu 
ta bay laga keur auto pa tene 
cuenta cu diferente aspecto. 

Pa haci un cita pa keur auto 
por yama na telefon 582-2300 
entre 8’or y ll’or di mainta y 
parti atardi entre l’or y mey y 
3’or y mey. Ora di haci un cita 
por fabor duna un number di 
telefon cu DTI por yama bek si 
acaso resulta cu mester cambia 
e cita. Tambe duna number di 
auto cu ta bay laga keur. 

Riba dia di keur, ta pidi e cliente 
pa e ta presente por lo menos 
diescinco minuut prome cu e 
ora di cita. Esaki ta necesario 
pa procesa tur e papelnan nec¬ 
esario manera registracion na 
Servicio di Impuesto, papel di 
seguro y e keuringskaart an- 
terior (si tin uno). Si e cliente 
no por presenta un papel di 
registracion na Servicio di Im¬ 
puesto y papel di seguro valido, 
anto DTI lo no keur e vehiculo 
di motor. 

Hefe di DTI ta spera cu tur 
dono di vehiculo di motor sea 
auto, bus, taxi, auto di huur etc 
tene cuenta cu e proceduranan 
ora di keur auto y evita asina 
perdemento di tempo sin tin 
mester. 


AAMainta 

c'ccrMfJr&v 

Nos e-mail: 


noticia@awemainta.com 


Tel: 583-1400 
Fax: 583-1444 

Dos cliente di Stanford na Aruba kier bay Corte 


Ta menaza pa hiba BC Corte si no deposita nan 
placa bek pa nan prome cu dialuna 

Banco Central a faya den nan tarea di control 


ABOGADO Gabri de Hoogd, 
kende ta representa un persona 
di Aruba y otro na Corsow a 
manda un carta pa Banco Cen¬ 
tral den cual ta pidi pa accion 
rapido prome cu dialuna awor 
(30 di maart). Si p’e fecha ey e 
placa di nan cliente (hinca den 
Stanford Aruba y gefreeze) 
no wordo poni riba un cuenta 
cu nan a duna, lo cuminsa un 
caso den Corte contra Banco 
Central. 

Esaki pa motibo cu nan ta di 


opinion cu Banco Central a faya 
den su tarea di control riba e 
institucion aki. 

E carta ta dirigi na Presidente 
di Banco Central, Jane Semel- 
eer y den e carta e abogado 
ta informe cu su clientenan ta 
tene nan responsabel pa un acto 
ilegal como consecuencia di e 
operacionnan malo di Stanford 
Group Aruba. 

BC ta wordo informa cu nan 
por evita un caso di Corte ainda 



STUDIUM GENERALE 


l ri^-crsilcil von Anihu 


De Universiteit van Aruba nodigt u van harte uit voor het 
bijwonen van het symposium met als thema 

De procedure rond de verkrijging van de 
Nederlandse nationaliteit 

Sprekers: 

prof. mr. G.R. De Groot 
mr. P. Benschop 
mr. D. Kock 

Elk jaar dienen honderden mensen om zeer uiteenlopende 
redenen een aanvraag in om de Nederlandse nationaliteit te 
verkrijgen. Het is voor de overheid belangrijk om nauwlet- 
tend toe te zien op de procedurele afhandeling van deze 
aanvragen. 

In dit symposium wordt deze procedure vanuit verschillende 
invalshoeken besproken waarbij onder andere het bestaande 
beleid, de huidige voorstellen voor het toekomstige beleid 
en de beleving van de naturalisatieprocedure in de maat- 
schappij aan bod komen. De bijeenkomst wordt afgesloten 
met een paneldiscussie waarbij het aanwezige publiek 
betrokken zal worden. 

Plaats: Aula van de Universiteit van 

Aruba 

Datum: woensdag 1 april 2009 

Tijd: 7:00-9:30 pm 

Toegang: Gratis 



dor di deposita e sumanan cu e 
abogado ta pidi, na nomber di 
su dos clientenan, riba cuenta di 
Stichting Beheer Derdengelden 
WJS Attorneys Aruba na Aruba 
Bank. Si p’e fecha ey, e suma 
menciona no keda deposita, lo 
cuminsa mesora cu e caso. Pues 
prome cu 12’or di dialuna, 30 di 
maart, 2009. 

Stanford su oficina aki na Aruba 
ta operando desde 1989, mien- 
tras cu su oficina principal 
tabata situa na Antigua. Pero ta 
te despues di e descubrimento 
di e fraude biyonario di Madoff, 
cu Stanford tambe a bin cay y 
cune tambe e clientenan cu a 
deposita nan confianza den dje 
a keda perhudica. Incluyendo 
esnan na Aruba. Y ta papia 
aki di 35 miyon dollar, esta di 
Aruba so. 

Segun informacion cu a keda 
publica localmente, BC a ex- 
presa cu pa anas caba nan ta 
preocupa cu e operacionnan di 
Stanford. Desde cu na 2003 a 
drenta na vigor Wet op Kredi- 


etinstellingen. 

BC tabata preocupa riba e 
practicanan di Stanford Group 
Aruba y a hiba diferente comb- 
ersacion cu e grupo. Pero na 
mesun momento ta bisa cu 
formalmente, Stanford no ta 
bao di control di Banco Central, 
pasobra e no ta inscribi aki den 
registro comercial como un 
banco. Esaki tabata expresion- 
nan cu e institucion a haci den 
pasado reciente. 

Pero ta un opinion cu abogado 
de Hoogd y su clientenan no ta 
di acuerdo cune. 

Haciendo un analisis huridico 
di e varios articulonan di e ley 
di institucionnan di credito, e 
abogado ta bisa cu e no ta bay 
pa loke ta formal, pero pa loke 
ta sosodiendo materialmente. 
Y esey ta ensera cu Stanford 
na Aruba en realidad tabata 
un institucion di credito segun 
articulo 1 lid 1 di LTK y un em- 
presa di transaccion di placa 
segun ex art. 1 di LTG. 


Pa ananan largo Stanford Group 
a viola art. 4, 24 lid 1, 28 lid y 
48 lid 1 LTK, como tambe art. 
2 LTG. Esaki mientras cu Banco 
Central desde 1998 c.q. 2003 
tabata den posicion pa actua 
c.q. tuma medida of exigi. 
Enbes di esey Banco Central 
- cu excepcion di preocupa su 
mes, duna atencion na Stanford 
y papia cu nan varios biaha - 
nada otro. 

A consecuencia di e ariba men¬ 
ciona desde e periodonan men¬ 
ciona. Banco Central a faya pa 
tene control riba e actividadnan 
di Stanford na Aruba, cual ta 
conduci na un acto ilegal di 
Banco Central pa cu clientenan 
di abogado mr. Gabri de Hoogd. 
Y p’e motibo ey, esnan cu tabata 
responsabel ta obliga pa paga 
e dano cu e otronan a sufri a 
consecuencia di e hecho cu BC 
no a cumpli cu su tarea. 

Nan ta kere cu e fayo di BC den 
esaki tabata desastroso y BC por 
wordo culpa di esaki. 


Rudy Croes ta menasa 

Aruba lo no coopera cu cambio di 
Statuut, si Aruba no haya sede di 
Corte Comun di Husticia 


MINISTERIO di Husticia, en- 
cabesa pa Minister di Husticia, 
Rudy Croes a duna di conoce 
ayera tardi, cu si Gobierno di 
Reino no colabora cu Aruba 
pa Aruba haya sede di Corte 
Comun di Husticia, despues 
di desmantelacion di Antiyas, 
Aruba su Gobierno lo no coop¬ 
era cu cambio di Statuut. 
Esaki ta bay enpugna cu de- 
cisionnan cu a ser tuma caba, 
unda e.o. lo bin cu un struc- 
tura nobo pa Corte Comun 
di Husticia, cu manera Presi¬ 


dente di Hof, mr. Liesbeth 
Hoefdraad a duna di conoce. 
Unda e structura nobo ta, cu 
Corte Comun di Husticia, lo 
consisti di un directiva, cu tin 
un Presidente di Hof, y Huez 
Mayor di cada pais, esta di 
Aruba, Corsow, St. Maarten y 
di islanan BES. 

Awor parce cu Minister Rudy 
Croes no ta nada contento cu 
e structura nobo aki y a dicidi 
di informa tur esnan concerni 
di e posicion di Gobierno di 


Aruba. 

Mester senala, cu e carta aki 
ta bin net awor cu Secre- 
tario di Estado, Ank Bijleveld 
Schouten ta na Aruba, pero 
kende no a topa cu Minister 
Rudy Croes, aparentemente. 

Nos di AWEMainta mester bisa 
tambe, cu nos mes no a haya e 
comunicado di prensa di Min¬ 
ister Rudy Croes, pero tabata 
ayera tardi, den e noticiero di 
Canal 90, por a sigui declara- 
cion haci p’e mandatario. 

Invita pa Lider di Fraccion AVP, mr. Mike Eman: Joe Kennedy na Aruba 

E lo ta keynote speaker na evento special pa servicio publico! 


DEN un ambiente acogedor, 
memey di e historia di su omo 
y tata, Presidente John F. Ken¬ 
nedy y Senador Robert F. Ken¬ 
nedy na Kennedy Library, Mas- 
sachustts, Merca, e yiu mayor di 
Robert Kennedy a topa promer 
vez cu e lider politico Arubiano 
cu ta comparti su historia di 
nacimento den un cuna di gen- 
eracionnan di sirbidornan di 


pueblo, Mike Eman. 

Eman y Kennedy a bini den 
contacto a base di un historia y 
interes mutuo, sirbi interes gen¬ 
eral y eleva e calidad di bida di 
especialmente esnan margina 
den comunidad. E buskeda di 
alternativanan pagabel pa en¬ 
ergia a bira e base mutuo riba 
cual e lider di AVP, Mike Eman 
y Joe Kennedy kier intensiva 


nan intercambio y Mike Eman 
a invita Joe Kennedy pa haci un 
bishita na Aruba. 

Diahuebes tin un evento special 
cu “New Leadership Awards” 
bao di e titulo “To Seek a Newer 
World” den cual Joe Kennedy 
lo ta e keynote speaker na e 
evento aki. Joe a sigui e destino 
di su tata Robert Kennedy como 
sirbidor di comunidad. 


Na momento cu John F. Ken¬ 
nedy a worde asesina Robert 
F Kennedy a bira e portador di 
e speransa di un pais y pueblo 
den luto di perdida di su heroe. 
Cinco anja despues cu e a tabata 
candidato presidencial riba 
rumbo pa un Victoria electoral 
RFK mes a bira victima di un 
tiro cu a roba Merca atrobe 
di su speransa pa un mundo 


nobo. E siguiente generacion 
di Kennedy a bira portador di e 
speransa aki. Jiu major di RFK, 
Joe Kennedy ta un di e simbolo- 
nan y forzanan aki pa cambio 
pa Merca. 

Lo ta un cos grandi pa por sinti 
e presencia di e leyendanan 
politico John F. Kennedy y 
Robert F. Kennedy aki na Aruba. 
Mundo te awe ta honra e me- 
moria di Presidente Kennedy 
y Robert K Kennedy. Progra- 
manan, individuonan, ideanan 
y palabranan asocia cun nan 
ta sigui resona te awe. Nan a 
laga recuerdo di liderazgo cu 
a inspira mundo henter. Awor 
Aruba lo sinti e memorianan 
di John F. Kennedy y Robert F. 
Kennedy asina presente y bibo 
den e presencia di un jiu. 

Joe Kennedy ta e jiu major 
di Robert Kennedy. Pa aigun 
termino e tabata miembro di 
Congreso di Merca. Despues 
di e carera aki e politico di un 
siguiente generacion di famia 
Kennedy a bai dedica su mes 
na juda hendenan di menos re- 
curso den un forma mas directo. 
E a funda e instituto Citizens 
Energy Corpoartion pa juda fa- 
mianan di menos recurso haya 
energia gratis pa por sobrebibi 
e temporada di winter. Ken¬ 
nedy a elabora cu Eman riba 
su programa. Hopi ta esnan cu 
ta practicamente muri di friew 
den tempo di winter pasobra 
nan no tin placa pa paga pa e 
energia pa tene nan cas cayente. 
Su programa ta juda miles di 
famia cu fuel gratis pa nan por 
sobrebibi winter. 

Pa Mike Eman mes Robert 
Kennedy ta un idolo politico 
cu a para pa esnan lubida, 
discrimina y abandona. Awe 
decendientenan di generacion- 
nan legendario cu a escohe pa 
continua cu e mision di nan 
antepasadonan ta topa riba 
un plataforma mutuo pa sigui 
inspira otronan pa servicio 
publico. E evento aki ta tuma 
lugar na diahuebs 26 di Maart 
na Renaissance Convention 
Center. 



Gana bo prestamo pa auto na 0% di interes! 


Cumpra e auto di bo sono cu RBTT Bank y ricibi 2% di descuento riba bo interes mas 30% di descuento riba bo 
seguro pa auto. Ademas bo ta participa den e sorteo pa gana bo prestamo bek na 0% di interes! 

Pues no kibra bo cabes, pero pasa na RBTT Bank awe mes! 

Pa mas informacion pasa libremente na un di nos oficinanan of yama RBTT Service Line na 588.01.01. 


‘ Interes efectivo anual 14%. E oferta aki ta valido te cu dia 3 di april 2009. 


/k 


RBTT 


BANK 


BO CAMINDA PA FUTURO 


ITALIÉSTRAAT 36, ORANJESTAD • L.G. SMITH BOULEVARD 66, ORANJESTAD • CAYA G.F. (BETICO) CROES 89, ORANJESTAD 

PALM BEACH 5-A, NOORD • B V/D VEEN ZEPPENFELDSTRAAT 52, SAN NICOLAS 
SERVICE LINE: 588-0101 • OFFICES: 523-3100 • FAX: 582-1756 • E-MAIL: INFO@TT.RBTT.COM • WWW.RBTT.COM 

Internacional 


Por lo menos 25 militar a desaparece den 

combate cu FARC 



EXECUTORIALE VERKOOP 

Krachtens artikel 3:268 van het Burgerlijk Wetboek van Aruba zullen de 
volgende onroerende zaken in het openbaar worden verkocht. 

De verkoop vindt plaats eerst bij opbod en vervolgens bij afmijning. 


1. het recht van erfpacht tot drie september tweeduizend vierenveertig op een 
perceel domeingrond, groot zeshonderd vijftien vierkante meter (615m 2 ), 
gelegen te Palm Beach in Aruba, kadastraal bekend als tweede afdeling 
sectie C nummer 930, met het daarop gebouwde, plaatselijk bekend als: 

Palm Beach 20-D; 

Inzetprijs: Afl. 210.000,00; en 

2. het recht van erfpacht tot vier september tweeduizend zesenvijftig op een 
perceel domeingrond, groot zeshonderd elf vierkante meter (611 m2), 
gelegen te Kamay in Aruba, kadastraal bekend als tweede afdeling sectie 
C nummer 2154, met het daarop gebouwde, plaatselijk bekend als: 

Kamay 23-H; 

Inzetprijs: Afl. 367.500,00. 


Onderhandse schriftelijke biedingen zijn niet meer mogelijk. 

De verkoop zal plaatsvinden ten overstaan van mr H.M. Rodriguez-Taekema, 
notaris in Aruba op dinsdag 31 maart om 10:00 uur in de vergaderzaal van 
RENAISSANCE CONFERENCE CENTER aan de L.G. Smith Boulevard 82. 

leder bieder is verplicht zich te legitimeren en te tonen dat hij zijn bod kan 
nakomen, zulks ter beoordeling van de executant. 

De veilingvoorwaarden zijn beschikbaar op het kantoor van de genoemde 
notaris te: 

SUCU / De la Sallestraat 60 
(rotonde Seroe Blanco) 

Tel. nummer: 588-2400 
Faxnummer: 588-2500 



POR lo menos 25 militar ta 
desapareci despues di en- 
frentamentonan cu FARC den 
mondinan di departamento 
Guaviare, segun relato di un 
soldad cu a logra hui. Asina 
fuentenan periodistico di Bo- 
gotå a informa. 

Bogotå - E militarnan cu ta 
pertenece na un brigada mobil 
di ehercito tabata realiza tare- 
anan na Puerto Cachicano, na 
como siete ora di San José del 
Guaviare, Capital di Guaviare, 
segun e gobernador interino 
di e region, Fabio Acevedo, a 
bisa Radio Caracol. 

“E informacion ta no oficial”, 
e funcionario a aclarea, y a 
indica cu e hecho a tuma lu- 
gar dialuna atardi na Puerto 
Cachicano, cu ta forma parti 
di un zona den cual a registra 
incidentenan for di tres siman 


pasa. 

Segun un coresponsal di e 
mesun emisora di radio na San 
José del Guaviare, e tropanan 
a perde contacto cu nan supe- 
riornan den e ciudad aki. 

Den nan ultimo comunicacion, 
e tropanan a informa di morto 
di un rebelde di FARC, segun e 
comandante di Brigada 22 di 
Mondi, coronel Juan Carlos 
Velåsquez. 

E mesun fuente a bisa cu un 
soldad cu a logra hui di e zona, 
herida, a avisa di e desapari- 
cion di su companeronan. 
Ministerio di Defensa Colom- 
biano na Bogota no a duna 
ningun dato riba e sucedido 
na Guaviare, un region den 
cual FARC tabata tin hopi di 
e personanan cera, cualnan 
nan kier a intercambia pa re- 
beldenan preso. 

México ta ofrece recompensa di te 2 miyon 

dolar pa cada narco 



oaquin 'Chapo' Guzmån 


PROCURADURIA General 
Mexicano (PGR) a publica un 
lista di 24 capo di e seis cartel- 
nan mas importante di México 
pa cual nan ta ofrece un rec¬ 


ompensa di te 2 miyon dolar pa 
cada un, segun informacion di 
Diario Oficial de la Federacion 
(DOF). 

E publicacion oficial a duna di 
conoce e acuerdo cu ta ofrece 
entrega di recompensa di “te 
30 miyon peso (como 2 miyon 
dolar), pa esun[nan] cu duna 
informacion util, veraz y opor- 
tuno cu ta yuda localisa y detene 
cada un” di e 24 personanan 
mas busca, DOF a informa den 
su edicion di dialuna. 

Pa medio di DOF, e acuerdo 
specifico ta ofrece sumanan 
di 30 miyon y 15 miyon peso 
pa ubica y detene e siguiente 
personanan: Heriberto Lazcano 
Lazcano, alias “El Lazca”, y 


Jorge Eduardo Costilla Sån- 
chez, alias “El Coss”. 

Tambe ta ofrece varios miyon 
pa esun cu duna informacion pa 
e captura di Ezequiel Cårdenas 
Guillén, alias “Tony Tormenta”; 
Miguel Angel Trevino Morales, 
alias “L-40” y “Comandante 
40”, tambe “La Mona”, Omar 
Trevino Morales, alias “L-42”, y 
Ivan Velåzquez Caballero, alias 
“El Talibån”. 

Asina tambe ta wordo busca 
Joaquin Guzmån Loera y/o 
Joaquin Archivaldo Guzmån 
Loera, alias “El Chapo”; Ismael 
Zambada Garcfa, alias “El Mayo 
Zambada”; Ignacio Coronel Vil- 
larreal, alias “Nacho Coronel”, 
entre otro personanan. 


E informacion cu wordo duna 
riba e personanan busca ta 
wordo ricibi na e direccion di 
email denunciapgr@pgr.gob. 
mx : na e numbernan di telefon 
(55) 5346-1544 y (55) 5346- 
4748, si yama desde Mexico 
City, of 01-800-831-3196 desde 
cualkier parti di e pais. 

Centro Nacional di Planeacion, 
Analisis y Informacion pa Com- 
bate di Delincuencia (Cenapi) 
di PGR lo designa un empleado 
publico cu ta ricibi e informa¬ 
cion y nota detayenan manera 
fecha y ora di e yamada. 
Ademas e persona cu duna in¬ 
formacion lo haya un number 
confidencial di identificacion, 
como tambe e fecha y ora cu e 


informacion a wordo ricibi. Den 
caso di informacion manda pa 
email, e lo confirma recibo via 
e mesun medio. 

E pago di recompensa lo wordo 
haci exclusivamente na e perso¬ 
na cu tin e number confidencial 
di identificacion. Bao ningun 
circunstancia lo pidi nomber 
of datonan di identidad di e 
persona cu presenta pa reclama 
e recompensa. 

Den caso di cu esun cu a duna 
informacion no presenta dentro 
di 10 dia habil siguiente nan e 
notificacion na cual e articulo ta 
referi, e lo perde su derecho pa 
reclama e recompensa. 


Merca ta anuncia plan pa mehora seguridad 

na frontera cu México 



militar, y ta senala solamente 
cu Pentagono lo colabora cu 
e Cuerponan Arma di México 
“pa aumenta intercambio di 
informacion, interoperabilidad, 
instruccion y ekipamento di e 
unidadnan contra narcotico”. 
Departamento di Seguridad 
Nacional ta desaroya un plan 
cu ta inclui aumento te dobel di 
e ‘Task Force’ nan di proteccion 
di frontera cu, segun e comu- 
nicado ta splica, ta incorpora 


agentenan policial y di inteli- 
gencia di ambos pais. 

E departamento aki lo trip- 
lica e cantidad di analista di 
inteligencia na frontera, lo 
dobla e ekiponan di represion 
di criminalnan stranhero, y lo 
multiplica pa cuater e cantidad 
di oficinanan di contacto cu ta 
colabora cu e agencianan poli¬ 
cial Mexicano. 

Den e proximo 45 dianan, ATF 
(Arms, Tobacco & Fire arms 


Administration) lo manda 100 
agente mas pa e frontera zuid- 
west di Merca pa reforza su 
programa di prohibicion di 
trafico di arma. 

Di su banda, Departamento di 
Husticia lo sigui coopera cu su 
contraparte Mexicano, y DEA lo 
agrega 17 posicion den su divi- 
sionnan na frontera. Di e agen¬ 
tenan di DEA, 29 por ciento ya 
ta asigna na e region aki. 


GOBIERNO di Barack Obama 
a anuncia un plan pa aumenta 
control na frontera cu México 
cu ta inclui e despacho di mas 
agente federal pa e zona cu e 
meta pa reforza e seguridad. 
Washington - E plan “integral” 
a wordo publica na Cas Blanco 
pa e Secretaria di Seguridad Na¬ 
cional, Janet Napolitano, un dia 
prome cu e viahe pa Mexico di 
e hefe di diplomacia Mericano, 
Hillary Clinton. 

“E presidente ta preocupa cu e 
aumento di violencia, particu- 


larmente na Ciudad Juårez y 
Tijuana y e impacto cu esaki tin 
riba e comunidadnan na tur dos 
banda di e frontera”, Cas Blanco 
a laga sa. 

E plan ta dirigi na “intercepta 
cu mas eficacia e fluho ilegal 
di arma y di placa pa México, y 
garantiza cu e proteccion di nos 
frontera ta stop e fluho di droga 
y violencia pa Merca”. 

E descripcion di actividad di e 
diferente agencianan di Gobier- 
no di Merca no ta menciona un 
aumento di uso di cuerponan 

Mil miyon dolar di Madoff descubri na Gibraltar 



E fundacion encarga pa likida dolar di e financista respon- cu ta traha pa e fundacion, 
e propiedadnan di Bernard sabel pa e fraude mas gran- a informa dialuna ultimo cu 
Madoff te na e momenton- di di historia di Wall Street, despues di descubri 75 miyon 
an aki a localiza mil miyon E abogado David Sheehan, dolar riba un cuenta na Gibral¬ 




tar, e propiedadnan identifica 
di Madoff ta mas cu mil miyon. 
Segun su vocero Kevin McCue, 
e hurista ademas a bisa cu Fran- 


cia lo por confisca un propiedad 
evalua na un miyon dolar, cu e 
financista tin den sur di e pais 
Europeo. 



















































AWEMainta.com I Diaranson 25 di Maart 2009 


Internacional 115 


Geithner ‘rabia y frustra’ y Bernanke 
kier a stop e pago di bonus 



E Secretario di Tesoro (Finan- 
za), Timothy Geithner, a bisa 
ayera cu e ta “rabia y frustra” 
pa e pago di bonus miyonario 
na ehecutivonan di AIG, cu 
a wordo salba pa Gobierno. 
Den su testimonio dilanti e 
Comision di Finanza di Ca- 
mara di Representante, Gei¬ 
thner a expresa su rabia “pa- 


sobra nos sistema financiero 
a permiti un escala di riesgo 
cu a causa danonan grave na 
e fortuna di tur mericano”. 
“Nos mester sigura nos mes cu 
nos pais hamas lo enfrenta un 
situaciona asina atrobe”, segun 
Geithner, cu a comparece acom- 
pana pa e presidente di Reserva 
Federal (Banco Central), Ben 


Bernanke, dilanti un comision 
visiblemente preocupa cu e 
situacion. 

E presidente di Reserva Fed¬ 
eral, Ben Bernanke, a bisa Con- 
greso cu e kier a impedi AIG 
pa paga bonus cuantioso na su 
ehecutivonan despues cu Gobi¬ 
erno a inverti miles di miyon di 
dolar para impedi su colapso. 


E funcionario a bisa cu ora 
e’la tende di e bonus cu a 
wordo paga na ehecutivonan 
pa nan sigui traha cu AIG, su 
reaccion tabata cu “ta hopi 
inapropia pa duna bonus sub- 
stancial na empleadonan di 
e division cu tabata e causa 
primordial di e colapso di AIG”. 
“Mi a pidi pa impedi e pag- 


onan, pero mi a wordo in¬ 
forma cu mester cumpli cu 
nan segun contractonan firma 
prome cu e intervencion di 
gobierno”, Bernanke a bisa. 
“Mi a pidi pa cuminsa un caso 
pa impedi e pago, y departa- 
mento legal a consehami con¬ 
tra e curso di accion aki”, e’la 
agrega. 


Washington Post 

Merca ta duna mal ehempel cu su trato di Mexico 



CU su maneho di rechaso di 
acuerdonan negocia hopi ana 
pasa cu México, gobierno di 
presidente Barack Obama ta 
dunando un “mal ehempel” di 
loke por ta su maneho pa cu 
América Latina, e corant The 
Washington Post a scirbi ayera, 
y a hustifica e impuestonan 
disciplinario Mexicano contra 
varios importacion Mericano. 


México a caba di impone tari- 
fanan disciplinario di te 45% 
riba 90 producto Mericano cu 
no tabata paga impuesto di 
importacion, como contesta 
riba e prohibicion definitivo di 
entrada di trucknan Mexicano 
den teritorio Mericano, cual 
ta wordo regia den e Tratado 
di Liber Comercio pa Norte 
America (TLCAN), vigente for 


di 15 ana pasa. 

E corant ta bisa cu e repre- 
salia Mexicano, cu e ta haya 
“hustifica”, pa e productornan 
Mericano di articulonan manu- 
factura y agricola kier men 
como 2.400 miyon dolar pa ana 
y cu ainda e por ta peor, ya cu 
Mexico, manera den pasado, 
a pesar di tur cos tabata spera 
“negociacionnan di buena fe” 
di parti di Merca. 

E gobierno di presidente George 
W. Bush a trata di cumpli e 
acuerdo aki presiona pa hura- 
donan di arbitrahe di comercio 
internacional creando un plan 
piloto cu lo a atende cu e preo- 
cupacionnan di seguridad riba 
caminda expresa pa Teamsters, 
e sindicato di camioneronan 
mas poderoso di Merca, cu 
manera otro federacionnan 
sindical ta bon fuentenan elec- 
toral di Partido Democrata, di 


Obama. 

Segun e corant, e sindicatonan 
aki tabata “mas interesa den 
e ganashi economico cu den 
seguridad” y como consecuen- 
cia di nan presion, e mayoria 
democrata di ambos camara di 
Congreso e ana aki a elimina e 
presupuesto di e comision aki, 
loke den practica a elimina e 
propio comision. 

The Washington Post a bisa 
cu e disputa aki “totalmente 
evitabel, ta dana no solamente 
e imagen di Merca na Latino 
América sino e propio consu- 
midor, productory trahadornan 
Mericano”. 

E ta bisa tambe cu Merca no por 
a cuminsa su contactonan cu 
México pasobra Obama ainda ta 
warda confirmacion di Senado 
pa su Secretario di Comercio, 
Gary Locke, cu ya tabata tin su 
audiencuanan corespondiente 


siman pasa den cual e’la bisa 
cu e ta kere “mas den comercio 
liber cu den comercio husto”. 
Na mes manera, e corant ta 
recorda cu Ron Kirk, den su 
audiencia na Senado como 
representante comercial di 
Merca - den cual funcion e ta 
negocia acuerdonan comercial 
internacional - tabata manda 
“mensahenan robez” pa mundo 
despues di a bisa Senado cu 
aunke e ta kere den comercio 
liber e no ta kere cu tur hende 
na Merca lo beneficia di esaki. 
E declaracion ey “ta wordo 
aplica net contrario den caso di 
e trucknan Mexicano”, e corant 
ta comenta. 

“Otro paisnan cu ta aspira pa tin 
comercio liber cu nos lo ta ob- 
servando di cerca si e gobierno 
di Obama por rectifica of no e 
dano cu ya a wordo haci”. 

Avonddienst bek at robe 


ENTRANTE e si¬ 
man aki biblioteca 
na San Nicolas ta 
habri dos anochi 
atrobe. Diamars y 
diahuebs biblioteca 
ta keda habri te 8’or 
di anochi. Gerente di 
Biblioteca Nacional 
Aruba ta contento 
cu na e sucursal por 
duna servicio opti¬ 
mal atrobe despues 
di e renovacion di e 
edificio. 



Celebracion di 18 di 



maart na Poppy's speelschool 



Dia 17 di maart e muchanan 
sabi sabi di Poppy's Speelschool 
no por a keda afo. Nan tambe 
a celebra dia di Himno y Ban¬ 
dera. 

Nan dia a cuminsa cantando e 
Himno di Aruba cu yen di res- 
pet, sigui cu animacion di party 
animals cu a haci hopi wega 
cu e mucha nan y no por laga 
afo e jumping castle, den cual 
tur mucha a bula y pasa masha 
dushi mes. 

Presidente 
di AMAK 
tabata di 
bishita na 
Aruba 



frJric. 

7 . 9 % m 


TERMINO Dl FINANCIAMENTO TE CU MAX. 30 ANA. 

RECIENTEMENTE Presi¬ 
dente di AMAK riba invitacion 
di Minister Ramon Lee a bishita 
Aruba, pa hiba aigun comber- 
sacion eneuanto faråndula di 
Corsow y Aruba y tambe pa 
presencia e actividadnan fes¬ 
tival relacionå cu celebracion 
di Dia di Himno y Bandera di 
Aruba. 

Presidente di AMAK. Fecco 
Gomez a keda sumamente sat- 
isfecho y contento p’e forma cu 
el a keda trata for di su yegada 
na aeropuerto y durante e difer- 
ente actividadnan cultural. 

Bispo di celebracion di Dia di 
Himno y Bandera, tabatin e 
anochi cultural cu a keda dedicå 
na Padu Lampe y Mabeline Ar- 
ends-Croes, dos gran baluarte 
di hopi trayeetoria na Aruba. 
Durante e anochi cultural aki 
tambe mc a yama Presidente di 
AMAK, Fecco Gomez di Corsow 
un cordial bon-bini na Aruba, 
hunto cu mandatario y parla- 
mentarionan di Corsow cu por 
a experencia un trato sublime 
durante e anochi. 

E siguiente dia, dia di Himno y 
Bandera a tuma lugar e partinan 
protocolar oficial y aki tambe 
por papia di un organisacion 
perfeeto y impresionante. 

A keda palabra cu durante ana 
aki, lo hiba combersacionnan 
cu Minister Ramon Lee como 
cu Minister Booshi Wever. 

ATCO a trece un paver laying machine riba mercado 



ATCO semper pensando riba 
eficiencia y productividad ta 
trece riba mercado un Paver 
Laying Machine. Normalmente 
e trabao di pone pavers ta 
wordo haci na man cual ta haci 
cu e trabao ta bay mas inefi- 
ciente pesey ATCO a dicidi di 
trece un paver laying machine 
pa moderniza y haci e trabao 
aki mas eficiente. 

E paver laying machine aki nos 
a importa for di Alemania, e ta 
marca Probst-model VM 203, 
un operador Arubiano ta opera 
e machine y e ta pone e pavers 
nan den un tempo record. 

E Paver Laying Machine ta mas 
tanto destina pa proyectonan 
grandi manera p.e. camind- 
anan, parkeerplaats, opslagru- 
imtes dus en corto, areanan cu 
ta ensera hopi m2 cual ta usa 
pavers di 8 a 10 cm diki cu ta 
destina pa uso cu mas resist- 


encia y cual nan ta wordo poni 
den estilo di fish tail. Nos paver 
laying machine por pone di 30 a 
50m2 di pavers den un ora, cual 
bo por hacie manual tambe pero 
naturalmente e lo bay tuma bo 
hopi mas tempo. Esaki ta un 
promedio di 32 pallet pa un dia 
di trabao normal. 

Den un solo gar'a e por pone 
lm2 ,e ta grapé y klem e pav¬ 
ers y e ta hibe na su lugar final. 
Tur esaki ta wordo maneha dor 
di nos operador y un ayudante. 
Despues cu e machine caba di 
pone e pavernan, e machine 
tambe tin e opcion di plama 
santo riba esaki nan. Esaki ta 
pa motibo cu normalmente bo 
tin cu plama santo riba e pav- 
ernan cu a caba di wordo poni, 
pa yena tur e natchi nan habri 
pa despues por pasa e trilplaat 
y compacta e santo aki bon 
pa e pavers nan por keda bon 


strak na otro sin chens pa sak 
of move. 

Dus nos paver laying machine 
mes ta plama tur e santo riba e 
pavernan y hasta tin e opcion 
di bari’e e resto di santo cu su 


basora/brush cu por wordo 
attached n’e machine. Lagan- 
do atras un superficie limpi y 
netchi cla pa wordo usa. E paver 
laying machine ta disponibel pa 
huur, specialmente pa proyecto¬ 
nan grandi. 


Pa mas information tocante 
huurmento di nos PLM por 
tuma contacto cu nos oficina 
di benta na 582-4684 of pasa 
personalmente na un di nos ofi- 
cinanan sea na Sabana Blanco, 
Shaba of San Nicolas. 


4th Doritos Jr. Tennis Cup tabata un exito atrobe! 



DIADOMINGO ultimo tabata 
e finalnan di e competencia di 
tennis di mucha “Doritos Jr. 
Tennis Cup 2009”. Pa ya caba 
4 ana e competencia aki ta tu- 
mando lugar. 

E weganan a tuma lugar na 
Aruba Racquet Club y sin 
duda tabata un exito atrobe. 
“E muchanan ta gusta hopi e 
competencia aki y cada ana e 
ta birando mas y mas grandi, 
nan ta hunga cu un formato di 
mix doubles pa nivel y esaki ta 
hacie mas interesante” asina e 
organizador di e evento aki sr. 


Jorge Sanchez a bisa. 

Durante e competencia e much¬ 
anan no solo a goza di e we¬ 
ganan di tennis, pero nan a 
disfruta nan Doritos. Nos kier 
felicita tur ganador y partici¬ 
pantenan di e competencia aki y 
tambe agradece e patronisador 
Romar Trading cu su producto- 
nan “Doritos” pa nan aporte y 
contribucion pa cu e deporte y 
futuro di nos atletanan tenistico 
cu sigur nan lo a demostra bon 
nivel. 

Esaki t’e resultadonan: Cat- 



egoria “B”: lst Josue Hoek 
/ Jeantiel Saladin, 2nd Dean 
Frankel / Julius van Leeuwen; 
Categoria “C”: lst Shakim 
Caines / Jermain Legran, 2nd 
Kyle Frankel / Patrick Sydow; 
Categoria “D”: lst Kenderic / 
Ashley Paulina, 2nd Alexander 
Auwerda/ Jasper van der Berg; 
Categoria “E”: lst Frederick Sy- 
dow/ Wallid Rafe, 2nd Christ / 
Alexon Hessels. 


Servicio di caha ta cera dia 
25 di maart pa 2 or na DTI 

SERVICIO pa Inspeccion Tecnico, DTI, ta informa tur hende 
cu awe, diarason 25 di maart e servicio di caha lo cera pa 
2 or di atardi. 

DTI ta spera cu tur hende tuma bon nota di informacion pa 
evita mal comprondemento. 

Pues diarason 25 di maart caha na DTI ta cera 2 or di 
atardi. 

Hoben y adulto den Concierto Dominical “Donny Laclé” 

diadomingo dia 29 di maart 2009 


UN biaha mas e comision or- 
ganisador di e conciertonan 
dominical na Manchebo Beach 
Resort & Spa ta invita tur aman- 
te di bon musica pa bin gosa dia¬ 
domingo awor sin compromiso 
di un concierto varia y anima. 
E biaha aki e concierto ta cum- 
insa cu “Tipico Macuarima”, 
cu tur aha fielmente ta duna 
un presentacion den Concierto 
Dominical. 

E grupo aki ta consisti di 21 ho¬ 
ben entre 4 y 21 ana y 10 adulto 
y ta bao di guia di Frank y Aura 
Dirksen, Eric Rincones, Patrick 


y Setty Christiaans, Everick 
Rincones y Jaderick Croes. 

Naturalmente “Tipico Macua¬ 
rima” a participa n’e festivalnan 
di Himno y Bandera cu tabatin 
e aha aki y diferente di nan 
cantantenan a bay cu premio: 
Brendan Rincones a gana e 
festival infantil, Veloushka 
Krozendijk a sali na di dos lugar 
den e festival hubenil, Hilyanne 
Croes a termina na di 3 lugar 
den e festival hubenil y Jaderick 
Croes a sali na di 4 lugar den 
e competencia pa adulto. Un 


grupo exitoso di berdad. 

E di dos presentacion ta di 
“Conjunto Araguaney”, cu ta 
consisti di Sergia Betancourt cu 
ta toca cuarta y cu tin un bos cu 
aigun hende a yega di compara 
cu e bos di Celia Cruz (q.e.p.d.), 
Morela Rangel cu ta laga su har- 
pa canta y Mildred Martins cu 
ta haci magia cu su maracanan. 
Nan tambe ta contribui tur aha 
na e conciertonan aki. Nan ta 
toca musica Venezolano y aigun 
piesa Arubiano tambe. 


Un cantante cu porfin nos a 
logra haya pa presenta ta Jossy 
Brokke. Pues diadomingo awor 
ta Jossy su debut den Concierto 
Dominical. El a priminti di laga 
su publico gosa di aigun cancion 
masha romantico. 

Un otro debut ta di “Frank y 
su Tipico Pegasaya”, un grupo 
di musica folklorico cu tin e 
siguiente integrantenan: Frank 
Croes (sinfonia di boca), Dufi 
Croes (canto, wiri), Marc Ma¬ 
duro (director musical, baho, 
coro), Franklyn Falconi Jr. 
(baho, cuarta), Danilo Vrolijk 


(canto, wiri, maraca), Ruben 
Kock ( canto, maraca), Cal Ras 
(guitara), Bert Thiel (tambor), 
Ching Geerman (wiri). Nan 
entusiasmo lo contamina e 
publico sigur. 

Tur hende ta bon bini. 

E concierto ta cuminsa exac- 
tamente 11.00 or di mainta y 
ta termina 13.00 or den “The 
French Steak House” di Man¬ 
chebo Beach Resort. 

Entrada ta gratis, pero ta apre- 
cia un contribucion pa e fondo 
pa yuda talento musical ho¬ 
ben. 


‘Proefdraai’ Publico di Exposicion nobo di Museo Arqueologico Aruba 


DIADOMINGO, dia 29 di 

Maart venidero, Museo Ar¬ 
queologico Aruba (MAA) ta 
organisa un ‘proefdraai’ publico 
den cuadro di evaluacion di su 


Exposicion nobo. Aunque MAA 
no ta habri pa publico ainda, lo 
habri e sala di Exposicion entre 
10’or di mainta pa l’or di atardi 
pa aproximadamente 300 per¬ 


sona haya e oportunidad pa 
participa na e ‘Proefdraai’ Pub¬ 
lico aki. Asina publico en gen¬ 
eral ta haya e oportunidad pa 
mira e Exposicion nobo y alavez 


Recibimento ta serca 
No busca Leu. 


“Manchito’s 



Patur bo articulo 
di Prome 
santa communion 


Mercancia nobo a yega, tanto pa mucha muhe y mucha homber! 



FERGUSONSTRAAT 71, ORANJESTAD, ARUBA 
TEL/FAX: (297) 582-2303 



contribui na planea un mihor 
experiencia di e Exposicion. Pa 
percura cu tur participante por 
mira suficiente di e exposicion 
pa asina duna un evaluacion ad- 
ecuado, a opta pa un sistema di 
entrada, unda cada participante 
ta haya 1 ora maximo pa cana 
den e sala di Exposicion. Por 
scohe entre ticket pa lO’o pa 
ll’or di mainta, ll’or di mainta 
pa 12’or di atardi y di 12’or pa 
l’or di atardi, cu un maximo di 
100 persona pa ora. Asina ta 
percura cu no tin demasiado 
bishitante alavez den e sala di 
Exposicion y ta evita cu par¬ 
ticipantenan mester warda hopi 
ora pafor. Ta pidi cada persona 
cu ta interesa pa participa na e 
‘proefdraai’ publico aki pa busca 
nan ticket na tempo. Ticketnan 
ta gratis y MAA ta cuminsa parti 
tickets diahuebs atardi di 2.30 
pa 6’or di atardi y diabierna di 


8.30 di mainta pa 6’or di atardi 
na oficina di MAA na Schelp- 
straat 42. Si bo persona kier 
busca ticket pa mas persona 
tuma na cuenta cu ta parti un 
maximo di 5 tickets pa persona. 
Pa mas informacion por yama 
na telefon: 582 8979. E dia aki 
no ta duna guia na publico, pero 
mas bien ta laga cada persona 
disfruta di e exposicion riba 
nan mes un manera. Na final 
ta pidi cada participante pa 
nan opinion y sugerencia. MAA 
ta pidi participantenan pa por 
fabor tene na cuenta cu no ta 
permiti pa saca potret cu flash 
den e sala di Exposicion. Museo 
Arqueologico Aruba ta invita 
grandi y chikito pa participa 
na e oportunidad unico aki. 
Corda busca bo ticket pa bo ta 
sigur di bo participacion na e 
‘Proefdraai’ Publico di Museo 
Arqueologico! 

E reto y meta di sr. mr. dr. Mito Croes: 

Traspasa frontera nan y amplia nos horizontenan 
pa busca mas felicidad y progreso pa Aruba 

Ban uni nos tur pa sostene y vota Mito! 


PA: Milton (Delwyn) Gomez 

Compatriota di buena bolun- 
tad, Saludos! 

Manera ta conoci caba e actual 
partido politico mas grandi den 
Gobierno Hulandes, un partido 
cu den ultimo eleccion a acumu- 
la 2.5 miyon voto, a postula mr. 
dr. Mito Croes como candidato 
# 11 riba su lista di candidato 
pa e eleccion di Parlamento 
di Union Europeo 4 di juni 
proximo. 

Mito a nace, crece y bay scol 
na Piedra Plat y despues a 
specialisa su mes den leynan 
constitucional di Reino y di 
Union Europeo. Mito ta nos 
compatriota, irespecto bo, su y 
nos color politico. Mito ta digno 
y e persona ideal pa representa 
Aruba como Parlamentario den 
Union Europeo. Ban uni nos tur 
pa sostene y vota Mito. 

Cu alegria y beneplacito nos 
pueblo y tambe hopi ciudadano 
residenciana Antiyas, Hulanda 
y Surinam a ricibi e noticia di e 
postulacion di Mito. Nan tambe 
ta forma parti di e logronan di 
Mito manera lo wordo ilustra 
despues. Despues di a caba scol 
na Aruba, Mito a continua su 
estudionan superior na univer- 
sidadnan di Leiden y Tilburg, 
Hulanda y a logra su titulo di 
mr. in de Rechten cu special- 
isacion “Ley Constitucional di 
Reino Hulandes”. 

Despues Mito a bira docente 
na universidad di Antiyanan 
Hulandes. Varios di nos actual 
huristanan na Aruba y Antiyas 
a hanja college di Mito. Du- 
rante su periodo como docente 
na Universidad, Mito pa un 
periodo a bolbe bay Europa pa 
por specialisa su mes tambe 
den proteccion internacional di 
derecho humano n’e mundial- 
mente renombra Institut des 
droits de l’homme na Straats- 
burg Francia. 

Despues di transcuro di casi 20 
ana ocupando funcionan polit¬ 
ico na Aruba, como na Antiyas 


y na Hulanda, Mito a reanuda 
su estudionan y recientemente 
a gradua como doctor den ley 
constitucional di Reino y Union 
Europeo. 

Su conocemento combina cu 
su vasto experiencia riba e ma- 
teria aki a haci cu na Hulanda 
y henter Europa Mito ta wordo 
considera como un “Eminencia 
riba tereno di leynan constitu¬ 
cional Europeo”. Na Latin tin 
un otro calificacion pa Eminen¬ 
cia, esta “primo inter-pares”, 
locual ta nifica e prome den e 
igualnan. Cu otro palabra Mito 
ta sobresali riba tur esnan cu 
tin e mesun nivel di estudio y 
conocemento cu Mito mes tin. 
Esaki como Arubiano y como 
su patriota mester jena nos cu 
orguyo. Esaki ta otro motibo 
pa Ban Uni Nos Tur Pa Sostene 
yVotapaMito. Mito ya tin hopi 
logronan di envergadura grandi 
riba su nomber y merece hopi 
credito y merito. Su humildez 
no ta permiti’e refleha tur e 
creditonan cu legitimamente e 
merece y cu talbez te ainda e no 
a ricibi den un forma digno. 
Mito a dedica mayoria parti 
di su bida na studia y profe- 
sionalisa su mes cu e meta 
primordial di sirbi su dushi isla 
Aruba, sirbi e interes general di 
nos pueblo. 

Mito no a studia primeramente 
pa interes personal of cu finnan 
lucrativo. 

Pa Mito semper ta conta “interes 
general” riba cualkier otro in¬ 
teres, inclusive riba su propio 
interesnan personal. Esaki ta 
mucho mas motibo ainda pa 
Uni nos tur pa sostene y vota 
pa Mito. 

Un logro cu hopi talbez pa equis 
motibo concientemente of no 
ta ignora, pero cu semper lo 
keda graba den e analnan di e 
historia politico di Aruba, t’e 
“Protocol Mito”. 

E Protocol aki tabata crucial 
pa yega na e realisacion di nos 
“Status Aparte”. 

E Protocol aki tabata e base, 


e plataforma solido pa por a 
prepara e prome Mesa Rondo 
na 1983 y cu despues felizmente 
a desemboca den e “Status 
Aparte” dia 1 di januari 1986. 
Pa medio di e Protocol aki 
Mito a demostra su nivel di 
diplomacia tactico, practico y 
determina. 

Pa prome bez Mito a logra un 
consensus entre tur e partido- 
nan politico di tur e islanan 
pa sostene nos Status Aparte. 
Esaki tabata e apertura real 
pa nos Status Aparte. Ningun 
politico antes no por a logra 
esaki. Sin e consensus aki talbez 
ainda nos ta bringando pa nos 
Status Aparte.Un di e logronan 
maximo di dr. mr. Mito Croes 
te aworaki y mi ta subraya e 
palabranan 

“te aworaki” pasobra falta e 
mihor ainda pa bini di Mito pa 
nos tur. 

Despues di un bataya di 5 ana 
Mito a logra convence Corte 
mas halto di Union Europeo e 
Corte di Husticia di comunidad- 
nan Europeo na Luxemburg cu 
nos Arubiano como ciudadano 
Hulandes residencia na Aruba 
(y tambe Antiyas) a base di nos 
Statuut y leynan Europeo, ta 
legitimamente ciudadanonan 
Europeo cu tin e mesun derecho 
di vota p’e Parlamento di Union 
Europeo cu cualkier Europeo 
residencia p.e. na Hulanda, 
Francia, Spana etc... 

Mescos cu un torero den un 
arena ta domina e toronan su 
dilanti, mescos Mito so - bisti 
den un toga color cora cu preto 
cu e a presta di un colega Spano 
y cu a haci Mito luci manera un 
torero Spano- den e mahestuoso 
sala di Corte Supremo Europeo 
na Luxemburg, a domina no 
menos cu 25 Huez Europeo sin- 
ta su dilanti y a enfrenta como 
15 abogado experto di diferente 
pais Europeo cu a bin cu contra- 
argumento. Binticinco Huez cu 
ta representa cada pais miem- 
bro Europeo y cu ta representa e 
mihor di e mihornan riba tereno 


di Ley Constitucional Europeo 
finalmente mester a duna Mito 
razon. 

Cu esaki Mito a logra e re- 
conocimento di nos derecho 
Constitucional cu tanto el a 
anhela pa nos pueblo, pa cual 
tanto e a sacrifica, studia y 
dedica gran parti di su bida. Ora 
hende corda y trata di visualiza 
e scenario di e magno proceso 
aki, hende su curpa ta grima. Pa 
Mito esaki no ta nifica e final. Pa 
Mito e mihor falta pa bini ainda 
pa brinda nos. Mito su meta y 
reto ta traspasa fronteranan y 
amplia nos horizontenan pa 
busca mas felicidad y progreso 
pa nos pueblo. Esey ta Mito! 

No ta pornada cu Mito pa nos, 
su compatriota, ta un Orguyo 
Nacional irespecto bo, su y 
nos color politico. Cu hopi or¬ 
guyo mester demostra esey na 
mundo henter. 

Esaki ta mas y mas motibo 
ainda cu ta yena nos cu orguyo 
y amor patrio pa ban uni nos 
tur pa sostene y vota Mito! E 
ta digno y ideal pa representa 
nos pueblo den e Parlamento 
di Union Europeo! 

Un pregunta oportuno y le¬ 
gitimo: Pakiko tanto interes, 
tanto bataya y afan pa tin un 
representante den Parlamento 
di Union Europeo? Y su impor- 
tancia?? 

Den su buki recien”De herdefin- 
iering van het Koninkrijk”, 
cual su contenido t’e replica 
di e scriptie cu el a defende 
dilanti un colegio numeroso di 
profesor y cu a dune e maximo 
derecho y honor pa tin e titulo 
di doctor, den ley constitucional 
Europeo, Mito ta boga y splica 
e motibonan dicon Aruba den 
cuadro di e mesun Statuut por 
busca, establece y estrecha 
“partnership” strategico nobo 
den paisnan fuera di Reino, 
manera e Region den Caribe, 
Sur y Centro America, pa busca 
posibilidnan nobo relaciona 
cu un variedad innumerabel 
di tereno cu por conduci nos 


pueblo na mas felicidad y pro¬ 
greso. 

Aruba ya no lo ta depende 
unicamente di e boluntad y 
e politico y e funcionarionan 
Hulandes. 

Den persona di sr. mr. dr. Mito 
Croes, un yiu di tera, nos com¬ 
patriota y nos amigo, reconoci 
como un Eminencia riba ley 
Constitucional Europeo, Aruba 
por y ta conta cu un persona 
digno y ideal pa representa 
Aruba den e Parlamento di 
Union Europeo. 

Den tur esey e buki ariba men- 
ciona di Mito cu ta contene 511 
pagina, ya den tempo record 
a bay pa su di tres edicion. 
Esaki ta otro prueba di e balor, 
e importancia y e respet grandi 
cu en particular expertonan al 
caso na Hulanda y Europa, tin 
pa Mito. Ta na su lugar termina 
den un forma patriotico cu un 
ripiticion poco mas amplio y 
e mesun suplica, riba un tono 
talbez poco insistente, pero 
cortes: “Nos tur, irespecto nos 
raza, religion of color politico, 
ban uni nos tur pa sostene y vota 
pa Mito por bira nos Parlamen¬ 
tario den e Parlamento di Union 
Europeo, votando asina nos ta 
aporta y yuda Mito cumpli y 
realisa su reto y meta pa tras¬ 
pasa fronteranan y amplia nos 
horizontenan pa busca y logra 
mas felicidad pa Aruba. 

Uni conhuntamente nos ta tuma 
parti di un proceso historico y 
di transcendental importancia; 
pa prome vez nos ta vota pa nos 
haya nos mes representante den 
e Parlamento di Union Europeo, 
un Parlamento cu ta representa 
mas cu 450 miyon cuidadano, 
y nos lo celebra hunto cu nos 
amigo, nos compatriota, y yiu 
di tera directamente di Piedra 
Plat, serca di Paradera/Sero 

Piet, Ayo y becindario- 

Mito humilde, eminencia, nos 
Orguyo Nacional. Pesey laga 
nos tur bay registra prome cu 
dia 21 di april proximo. 

Aruba cu extenso cobertura den revista flare di Canada 



RECIENTEMENTE Aruba 
Tourism Autority a ricibi co- 
pia di e revista di moda Flare 
Magazine di Canada y ta hopi 
satisfecho cu e 10 paginanan 
di promocion cu Aruba a ricibi 
den nan edicion di maart, cu 
ta e prome di tres edicion cu 
Aruba lo bai haya e ana aki den 
Flare Magazine. Ainda falta e 
edicion di april y november. 
Mas ainda, Aruba ta riba por- 
tada di e edicion di maart cu ta 
otro logro grandi. 

Tur esaki ta fruto di esfuer- 
zonan cu Aruba Tourism Au- 
torithy ta haci door di invita 
revistanan asina pa bin haci 
nan “photo shoot” na Aruba 
conhuntamente cu e hotel Oc¬ 
cidental Resort cu a hospeda e 
grupo aki durante nan estadia 
na Aruba. 

Flare Magazine tin un circu- 
lacion di 1 miyon copia y ta ob- 
tenibel na Canada y na Merca. 
Ademas di 10 pagina photo- 
shoot, Aruba lo ricibi cobertura 
editorial den varios otro edicion 
y e cover di e revista”. 

Proyectonan similar ta exigi 
oranan largo di trabao como 
tambe esfuerzo pa logra pone 
Aruba den e mihor luz door 
di selecciona sitionan exotico, 
manera e parti di desierto pa¬ 
tras di lighthouse. 

Di parti di Aruba Tourism Au- 


Amplicion di e liberalisacion di 
transaccionnan di pago cu exterior 


DEN cuadro di su maneho cu 
ta dirigi na un liberalisacion 
gradual di transaccionan di 
pago cu exterior, Banco Central 
di Aruba (Banco Central) adicidi 
di reduci e 

restriccionnan administrativo 
relaciona cu pagonan di y na 
cuentanan den exterior 
registra na Banco Central. 
Entrante prome di April 2009, 
Banco Central lo otorga, bao di 
aigun condicion specifico, na tur 
compania cu tin cuenta den ex¬ 
terior registra na Banco Central 
y cu tin un excepcion di Banco 


Central segun articulo 11 y 12 di 
e Ordenansa di Divisas 
(“Landsverordening Deviezen- 
verkeer”) un permiso general 
di divisas. 

E cambio ariba menciona ta 
encera cu contrario na e situa- 
cion anterior, companianan cu 
tin cuenta den exterior registra 
na Banco Central, por haci en¬ 
trante e fecha menciona 
pagonan di y na e cuentanan aki 
sin ningun restriccion adminis¬ 
trativo. 

E liberalisacion aki ta wordo 
stipula den un anuncio nobo 


encuanto transaccionnan di 
divisas RV 2009/1, cual lo re- 
emplasa e anuncio actual RV 
2003/1. 

A base di articulo 9 paragraf 
3 di e ordenansa menciona, 
Banco Central ta keda na tur 
momento autorisa pa tuma tur 
medidanan cu e ta considera 
necesario, si e ta di opinion cu 
a consecuencia di transaccion¬ 
nan di pago cu exterior tin of 
por spera un deterioro den e 
posicion di reserva di divisas di 
Pais Aruba. 



thority, Amayra Boekhoudt y 
Rayon Koolman a traha cu e 
grupo di Flare Magazine y un 
biaha mas kier a gradici tur 
esnan cu di un manera of otro 


a contribui tanto cu e “photo 
shoot” y e editora Alxandra 
Breen pa haci esaki posibel 
y nos ta keda pendiente pa e 
proximo edicion. 

Storianan di un mucha di Lagoen di Playa 

Scirbi pa Clyde Harms 

Nota: Mi ta sumamente contento cu e recepcion cu e “Storianan” ta haya di lectornan aki na Aruba y den exterior y mi ta hopi agradecido pa e anecdotanan cu lectornan 
a mandami, especialmente mi amigo Wilbert “Wiwi” Wever un mucha di Lagoen cu actualmente ta na Miami. 

Capitulo 3. Lagoen di Playa - Un oceano di diversion, un fuente di placer. 


ROOI Malanchi ta cuminsa 
banda di Paradera, e ta sigi bao 
diferente nomber manera Rooi 
Afo y Rooi Manoonchi te ora 
cu e desboca den Paardenbaai 
bao nomber di Lagoen di Playa. 
Tempo cu nos a bay biba na 
Lagoen, e rooi normalmente 
tabata hopi seco y sushi. Cu 
tempo, e tubonan di sushi di 
cas a wordo kita y esey a yuda 
limpia e awa. Tambe, ki ora cu 
laman tabata halto, Lagoen 
tabata yena y e tabata haya un 
bon laba. 

Pa nos, Lagoen tabata un 
oceano grandi cu tur clase di 
oportunidad pa diversion, un 
fuente di placer cu pa ananan 
largo tabata center di nos bida 
den nos oranan liber. 

Un di e actividadnan cu much- 
anan di Lagoen ta corda cu 
nostalgia ta coremento cu flot. 
E flotnan tabata traha di e 
wielnan di palo di e rolnan cu 
tabata bin cu kabel pa Landsra¬ 
dio Dienst. 

Landsradio Dienst tabata al- 
macena e rolnan bashi dilanti di 
Fort Zoutman cerca di Lagoen 
y facil pa nos coy nan pa nos 
uso. Nos tabata desmantela e 
“wielnan” for di e resto di e rol 
y usa nan como flot. Como cu 
e flotnan tabata rondo tabata 
hopi dificil pa pusha nan sin nan 


a 



Pa nos, Lagoen tabata un oceano grandi, cu tur clase di oportunidad pa diversion, un fuente di placer cu pa ananan largo 
tabata center di nos bida den nos oranan liber. Aki, mi rumannan Harold, na timon, cu Nel ta navega nan boto chikito den 
Lagoen ora cu laman ta halto. Foto di archivo di autor. 


drei pa loco. 

E wielnan chikito tabata mas 
liher pa desmantela y pa pusha 
adilanti, pero nan tabata drei 
hopi. Mas grandi e wiel, mas 
dificil tabata pa desmantela nan 
y mas forsa tabata necesario pa 
pusha e flot, pero menos prob¬ 
lema bo tin cu e dreymento. 

Pa palanca nos semper por 


a haya biga bieu den cura di 
Openbare. Hopi biaha tabata 
sosode cu e palanca ta pega den 
lodo y eynan e flot ta keda drey 
mei mei di Lagoen, un situacion 
hopi fastioso p’esun riba e flot. 
E solucion tabata pa mena e 
palanca cu hopi pasenshi te cu 
e los di e lodo. Aigun di e much- 
anan mas grandi tabata risca 
bay te cay cu nan flot. P’esey 
nan tabata usa un palanca hopi 
largo, y usa un ruta cu tabata 
pasa riba un “seco blanco” cerca 
di cay. 



Pushamento di flot tabata un actividad masha popular den 

Lagoen y tabata manera pa coy piskechi. 

Sketch cortesia di semi-Lagoenero Carlos Croes 



J erry y Anthony, jiunan di nos bisina Guy Eman, ta rema 
nan canoa den Lagoen. E canoa no tabata wordo presta 
na ningun hende, pero de bes en cuando tabatin mucha cu 
tabata "prest'e" sin permiso. 

E canoa aki tabata pisa, dificil pa maniobra y tabata bolter 

facilmente. Foto archivo autor. Fecha exacto desconoci 


Piscamento tabata otro di e 
placernan grandi tempo cu 
nos tabata mucha na Lagoen. 
Nos tabata cumpra casi tur cos 
di pisca manera lina, anzue, 
chumbo, snel, etc. cerca Mo Fay 
Wever, un tio di Rufo Wever, 
cu tabatin su negoshi pariba 
di caminda stacion di polis ta 
awor. Cu e raisnan di mata di 
mangel nos tabata nos linanan 
di pisca pa “camuflanan”, pa 
piscanan no por mira nan. Su- 
puestamente e linanan tabata 


keda mas fuerte tambe. 

Pa nos tabata coy cabaron den 
lodo bao di e matanan di man¬ 
gel. E mihor moda di coy cabar¬ 
on tabata pa usa saco cora di ci- 
boyo cu tin e wowonan grandi. 
E proceso tabata rekiri dos 
mucha. Nan dos tabata lastra 
un banda di e saco aigun cen¬ 
timeter bao di lodo y despues 
di pas’e mas o menos un meter 
nos ta lanta e saco di ripente y 
casi semper nos ta haya dos of 
tres cabaron y de bes en cuando 
aigun piskechi ta sapatia den e 


saco. Maske cuanto cabaron nos 
tabata coy, nunca nos mes no a 
come nan. 

Un otro manera di haya as taba¬ 
ta core cu flot contra biento pa 
haya piskechinan bula riba flot 
y e ora ey nos ta captura nan. 
De bes en cuando nos tabata 
haya halder grandi cu tambe ta 
bula cay riba flot. Ora nos tin 
suficiente as nos ta bay na punta 
of na mey-mey di dam y aya nos 
ta tira lina. Tabatin hopi sorto di 
pisca: Cabricuchi, robeki, cara- 

Prome cu tiranan afo, Landradiodienst tabata cumula e rolnan bieu di kabel banda di Fort 
Zoutman, cerca di Lagoen, caminda nos por a haci dono di nan facilmente. 



Esaki ta foto actual di un flot manera cu nos tabata usa den 
Lagoen. Nos no tabatin placa pa pinta nan. Foto archivo di 
autor. 


nito, cora candelchi, macamba, 
bers, masbango, pamper, gutu, 
etc. Halder y gepi no tabata 
come cabaron ni piskechi; nos 
tabata use pida pan of funchi 
pa nan. 

E pan di Panaderia Central 
di Wa Arends tabata preferi, 
pasobra e tabata wanta miho 
y tabata mas duro n’e anzue. 
E keberonan tabata facil pa 
pisca, pero nos no tabata come 
nan. Nos tabata regala nan na 
un portugues cu tabata yama e 
kebero "Carnero" y e tabata in- 
sisti cu esaki ta un di e piscanan 
mas sabroso cu tin den lama. 
E ladronchinan preto tabata 
digno di nan nomber: Mi no ta 
corda cu hamas un di nos a coy 
un cu lina. 

E tempo ey ainda nos tabata 
haya hopi carco banda di La¬ 
goen, especialmente den e seco 
pabao di dam. Despues di saca 
e animal di su casca, nos tabata 
saca un parti manera un lina 
di plastic blanco di su curpa 
,“e rosea,” y guli esaki curu cu 
e idea loco cu esaki ta dunabo 
rosea pa sambuya y keda mas 
tempo bao di awa. 

Den e piedranan di e dam na 
banda di Lagoen semper tabatin 
congla grandi scondi, pero nos 
no tabata pisca nan, pasobra 
nos no tabata sa cu nan ta co’y 


come. Hopi ana despues, na 
un pueblo di piscado n’e isla 
Mon, Dinamarca, mi a descubri 
con bon congla ta smaak, pero 
tempo nos a biba na Lagoen, 
e conglanan por a broei sin 
peliger. 

Al contrario, e conglanan tabata 
un peliger pa nos. Un biaha nos 
amigo ‘Chinki” a hinca su man 
den awa pa laba e piscanan cu el 
a caba di coy ora cu di ripente el 
a sinti un dolo fuerte di un pica 
na su man. Ora cu el a saca su 
man fo’i awa Chinki a mira cu 
un congla a kita un pida dede 
den un hap. 

Den e barancanan di dam, mes- 
cos cu bao di e brug di Zoutm- 
anstraat, tabatin hopi panikrak, 
un tipo di cangreu. De bes en 
cuando tabatin pustamento ken 
ta coy mas panikrak. Aigun mu- 
cha tabata pone e panikraknan 
seca den solo y despues pinta y 
decoranan. Nos no tabata sa con 
bon panikrak ta smaak, p’esey 
nos no tabata come nan. 

Na punta di dam e awa tabata 
basta hundu y semper limpi, 
y aya nos tabata gusta tira un 
sambuya, pero e luga preferi 
pa landa tabata na Anamichi, 
un boca masha chikito cu santu 
blanco, cu ta keda dilanti di 
Julianaschool. Ta na Anam¬ 
ichi mi papa a sinami landa. 


Tur diadomingo e tabata hiba 
ami y mi rumannan lana aya. 
Un Diadomingo e ela hibami 
mas o menos 50 meter pafo y 
kedando aigun distancia di mi 
(por si acaso), el a lagami los y 
bisami: “Landa bay bek bo so”. 
Mi no a haya diploma, pero 60 
ana despues ainda mi ta corda 
e dia ey cu orguyo y cu gratitud 
na mi tata. 

Di Anamichie hopi mucha ta¬ 
bata landa of drief bay cay, 
haciendo uso di tube di auto 
bon gepomp cu aire. Pafo di 
Anamichie tabata anera e cas 
nabegante di famia Strijland. E 
cas aki depues a wordo hiba waf 
chikitu y a wordo converti na un 
di e miho restaurantnan cu Ar- 
uba a yega di conoce, e famoso 
Bali Drijvend Restaurant. 


Nos tabata gusta haci chansa 
cu otro dianan cu nos tabata 
landa na Anamichie. Un di nan 
tabata mara pana na conopi of 
buscuchi. Normalmente ta e 
ultimo pa sali di awa ta haya su 
pananan tur na conopi duro. Un 
chansa cu ta eunsumibo, pero 
no tabata danino. Tabatin un 
otro “chansa” cu si tabata peli- 


groso. Esey tabata cu esnan cu 
a sali caba di awa tabata tira e 
ultimo (nan) den awa cu piedra 
ora cu por fin nan tabata purba 
landa bin tera. Un biaha un 
piedra a dal mi riba mi cabes 
y mi a kere cu mi tabata bay 
flou. Ta bon cu mi a corda cu 
tabatin un parti seco caminda 
cu mi por a para. E ora ey esnan 
cu ya tabata na tera a tira nan 
curpa den lama y bin yudami. 
Mi ta kere cu esaki tabata e 
fin di e tiramento di piedra, 
pero maramento di buscuchi si 
nunca a stop. 

Pabao di dam e awa tabata limpi 
y suficiente seco cu nos por 
cana. Ey tabatin pustamento di 
botonan miniatura di e Marga- 
ritenonan cu tabata traha bordi 
di barconan di pisca. E botonan 
tabata wordo traha di palo di 
boonchi, un palo masha liher. 
E kiel tabata wordo traha di 
chumbo herbi basha den un for¬ 
malete cu e forma cu e trahado 
di boto tabata kier. Tabatin boto 
cu kiel hundu, otronan tabata 
opta pa un kiel plat pero diki. 
E tempo ey no tabata conoci 
cu chumbo ta un carcinogeno 
peligroso y e tabata obtenibel 
hopi facil. 

Un di e mihor trahadonan di 
boto tabata Galo Mata, capitan 


di e botonan di pisca “di ijs” 
Mirlo y Indres, un homber cu 
tabatin un reputacion di tin e 
botonan mas limpi den awa- 
nan rond di Aruba. Contrario 
n’e botonan di nos piscadonan 
di Rancho cu tabata bay pisca 
y bolbe e siguiente mainta, e 
botonan Venezolano tabata 
keda afo pa un of dos siman, y 


p’esey nan tabata tin un ijsbox 
enorme pa warda e piscanan. 
Galo tabata tata di 11 jiu, entre 
nan ta Jaime Mata, cu te recien 
tabata director di SKOA. Galo y 
su famia tabata biba na Zoutm- 
anstraat 29 cerca di Lagoen. 

Otro bon trahador di boto min¬ 
iature cu mi ta corda tabata 
Guadalupe Marcano, paisano di 
Galo. Guadalupe tabata conoci 
como e miho cosedo di bela 
di barco. E tabata traha riba 
botonan di pisca Rea y Volga. 
Nos rumannan a haya un di e 
botonan miniatura y nos tambe 
tabata participa den e pusta- 
mentonan. 

E muehanan di Lagoen tambe 
tabata traha “botonan” chikito 
(15 - 25 cm) usando palo di 
caha di lechi cu tabata suave 
pa corta cu sambechi. Pa bela 
nos tabata usa un of dos pluma 
di galina. Pa kiel of timon nos 
tabata pega mitar blade di feita 
bou di e boto. Naturalmente e 
botonan aki solamente ta bay 
cu biento nan tras y cu laman 
calmo. P’esey nos tabata tene 
pustamento di nan djies di un 
banda di Lagoen pa e otro. 

Nos no tabatin placa pa eumpra 
un boto pero nos tabata sa di 
traha nos mes boto. Nos tabata 
coy plachi di zink bieu di cura 
di Openbare Werken y dobl’e 
den dos. Na cada punta nos 
tabata claba e zinc den un biga 
di 2X2, y voila, nos tabatin un 
canoa. E plachinan largo tabata 
sirbi pa canoa di dos persona. E 
canoanan di zink tabata pisa y 
peligroso, pasobra si nan bolter 
nan ta sink mes ora. E mueh¬ 
anan tabata bisa: E boto traha 
di zink, lo sink. Asina mes nos 
tabata rema e canoanan aki te 
n’e cay. 

Cu tempo, cosnan a drecha pa 
nos y nos a eumpra un boto di 
rema chikito. Mi rumannan 
grandi a laga traha un master y 
nos amigo Guadalupe Marcano 
a cose un bela p’e y pronto nos 
por a navega dilanti di dam y 
te hasta den Lagoen ora cu awa 
tabata halto. 

Storianan di un Mucha di La¬ 
goen ta continua otro siman. 
elydehar ms @ setar net. aw 



Un tipo di congla cu tabata biba den barancanan di Dam di 
Lagoen y cu posibelmente a hap un pida di dede di mi amigo 
Chinki. Foto Flickr 

Habri bo mainta cu zumba den Cas di Cultura 




ZUMBA ta un ehercisio hopi 
gusta aki na Aruba cu e ultimo 
anja ta hanjando hopi acogi- 
da den nos comunidad entre 
nos grandinan y chikitonan. 
Zumba ta un ehercisio basa 
riba e concepto cu e mester ta 
uno divertido y facil pa hasi y 
basa completamente riba baila- 
mento. E ta un ehercisio di 60 
minuut yena cu musica alegre y 
cu ritmonan di merengue, salsa, 
reggeaton, bachata, hip-hop, 
cumbia y sin lubida nos music 
local di carnaval y mucho mas. 
“STEP-IT-UP Zumba Fitness and 
More”, ta desea di brinda e co¬ 


munidad di Aruba e posibilidad 
di habri nan mainta cu Zumba 
Fitness tur diamars y diahuebs 
di siman. 

Diahuebs, 26 di maart, 2009, lo 
bai tin un demonstracion gratis 
na Cas di Cultura presenta door 
di dos instructornan certifica y 


profesional cu ta forma parti di 
“STEP-IT-UP Zumba fitness and 
more”, cual cu ta Pierangelly 
Wever, bon conoci aki na Aruba 
como un yui di tera cu a yega 
sumamente leu den e mundo 
di baile y expresion fisico riba 
musica y Marisol Sanchez, un 


studiante ehemplar di Universi- 
dad di Aruba. E demonstracion 
aki ta cuminsa 6:30 di mainta 
y ta termina 7:30 di mainta. E 
lesnan lo continua tur diamars 
y diahuebs di 6:30 di mainta te 
cu 7:30 di mainta. E inscripcion 
lo tuma lugar diahuebs, 26 


di maart, 2009 entrante 7:30 
di mainta pa 8:00 di mainta. 
Tambe lo tin inscription na Club 
Estrella di dialuna pa diahuebs 
entrante 7:30 di anochi pa 8:30 
di anochi. Tur hende ta bon bini 
na e evento GRATIS aki, habri 
bo dia cu Zumba Fitness. 


Alto Ehecutivo di Blue Flag di bishita na Aruba 



RECIENTEMENTE a bolbe na 
nos isla un miembro ehecutivo 
di Blue Flag international cual 
ta e organisacion cu ta certifica 
beachnan conforme normanan 
di mas riguroso pa calidad, 
maneho, facilidad y seguri- 
dad. Sr. Henny Kromhout, di 
Foundation for Environmental 
Education (FEE) cual ta organ¬ 
isacion ta inclui e certificacion 
di Blue Flag pa beach, a haci un 
bishita na varios di e beachnan 


bou di mehoracion y cualnan ta 
candidatonan pa e certificacion 
internacional aki. Cu e seyo aki, 
Aruba lo tin un instrumento 
mas pa cual e por mercadea su 
producto turistico, haciendo 
uso di e certificacion interna- 
cionalmente accepta aki. 

Sr. Kromhout a ser ricibi door di 
Sjeidy Feliciano di Aruba Tour- 
ism Authority (ATA) kende ta 
e coordinador nacional pa Blue 
Flag, Astrid Muller di Aruba 


Hotel and Tourism Association 
(AHATA) y Byron Boekhoudt 
di Coastal Zone Management, 
kendenan hunto a guia e ehecu¬ 
tivo pa inspeccion di beach y 
varios reunion cu instancianan 
relevante.Ademas di bishita 
Arashi, Mangel Halto y Baby 
Beach, a bishita otro beachnan 
potencial manera Palm Beach, 
Eagle Beach, Santo Largo y 
Zeewijk, como tambe a bishita 
e Centro di Informacion na 
Parke Nacional Arikok unda a 
mira e diferente inovacionnan 
cu ta haciele un edificio ambi- 


entalmente sabi. E conceptonan 
di traha ambientalmente sabi 
unda ta reduci necesidad di 
energia for di “fossil fuel” door 
di planea integralmente riba 
formanan alternativa, lo ser 
implementa tambe durante e 
fase dos di e proyecto di meho¬ 
racion di beachnan. 

Tambe a probecha di e bishita di 
sr. Kromhout pa dialoga cu var¬ 
ios instancia, incluso reunion- 
nan cu: Minister di Cultura, 
Minister di Finansas, gruponan 
ambiental, departamentonan 
relevante y e grupo di trabou 


mes. A compila hopi conoce- 
mento for di e experiencia di sr. 
Kromhout y a crea entusiasmo 
pa Aruba sigui rapidamente pa 
e siguiente fase. 

Na conclusion di su biahe e 
representante di Blue Flag a 
expresa di ta impresiona cu e 
adelanto cu el por a observa na 
e 3 beachnan piloto. E grupo 
di coordinacion a hay un lista 
di tarea pa cumpli cune pa e 
proximo periodo di aplicacion 
cu ta acercando pronto. Aruba 
tin aigun reto su dilanti pa por 
logra e certificacion y ta unica- 
mente cu aporte di tur instancia 
y sostene pa comunidad esaki lo 
bira posibel. Entre esakinan ta e 
asunto di bano publico, con ta 
anda cu desperdicio na beach 
y e oficialisacion di e organisa¬ 
cion local pa carga esaki. Den 
proximo articulonan lo amplia 
riba esakinan. 

Comunidad haciendo bon uso di beachnan renova 


antes auto tabata pasa y dana 
e beach y forma peliger. “Por lo 
menos tres biaha pa siman nos 
ta bin akinan” nan a declara 
anadiendo cu “e cambio, awor 
cu a cerele pa auto, ta hopi 
bon... mas trankil y mas sigur. 
Nos ta gusta e beach aki.” 

Un poco mas leu, varios klas 
di scol preparatorio Kukwisa 
tabata haciendo uso di e beach 
den tur trankilidad, algo cu an¬ 
tes lo tabata mas dificil. Tambe 
a topa sr. Ireno Rasmijn kende 
a tambe a expresa su satisfac- 
cion cu e cambionan presenta 
na e Mangel Halto. “E ta hopi 
bon, nos ta gose. Tur dia mi ta 
bin aki pa landa cu mi ruman. 
Awor e ta dushi y door cu e ta 
mas habri, e ta mas sigur.” asina 
sr. Rasmijn a declara 

Door di cuidadosamente scohe 


pa corta aigun mata cu a hotolu- 
is (termiet) amataysnoeiotro- 
nan pa segura pasada di awa, e 
area a haya mas visibilidad y e 
salud di e matanan ta segura 
tambe. Tur esakinan a ser haci 
conforme un plan integral y cu 
consideracion di tur aspecto. E 
trabounan di construccion ta 
na encargo di MNO Vervat y ta 
ser supervisa door di DOW pa 
aspectonan tecnico. Tur esaki 
den cuadro di Coastal Zone 
Management (CZM) unda pa 
medio di integracion di difer- 
ente instancia ta adresa un 
multidud di aspecto den un solo 
proyecto. E resultado di esaki 
tabata cu Mangel Halto ya caba 
ta duna e impresion di ta mas 
bunita y mas sigur. 

E trabounan di mehoracion 
di calidad di beach ta encera 
1) structura acceso y parkeo, 


2) embeyecemento di paisahe 
natural, 3) instala mas facilidad 
pa publico, incluso borchinan 
informativo. Na Mangel Halto 
ta remplasa e plataforma usa 
pa buceadornan, e brug cu ta 
baha den e mangelnan, coba e 
canal parti pazuid cu ta circula 
awa pa e mangelnan, remplasa 
e brug riba e canal aki, instala 
facilidad pa sombra nobo y 
traha un bahada accesible cu 
rolstoel na e parti pabou. Tur e 
facilidadnan nobo, lo ser traha 
di palo duradero (Brasolocus) 
specialmente adapta pa e clima 
di lama y solo constante. Tambe 
lo embeyece e area, refrescando 
e santo caminda ta necesario y 
drecha e aparencia general di e 
area pa hacie mas agradable pa 
tur bishitante. 

Na e entradanan y na e parti 
di e klip tambe lo haci cierto 
instalacionnan tanto como 
embeyecemento como parti di 
demarca te na unda vehiculo 
motorisa lo yega. Cu coremento 
di auto riba beach restringi, lo 
tin mas espacio pa naturalesa 
como tambe espacio pa hende, 
vooral mucha, recrea sana- 
mente sin peliger di atropeo. 
Tambe lo instala borchi riba 
cual lo recorda publico di e ley y 
reglanan pa atene na dje, como 
tambe di e balornan natural di 
nos bida marino como parti di 
un Parke Marino rond Aruba. 


srns: 733 -TJP3, hoiliris 733-3477 
or strr&il iips©a •//amaima .oorn 

E cambio na beachnan di Arashi, 
Mangel Halto y Baby Beach den 
cuadro di e proyecto di meho¬ 
racion di calidad di beach den 
espirito di Coastal Zone Man¬ 
agement ta birando mas visibel. 
Tuma como ehempel na Mangel 
Halto unda a cera e pasada di 
auto y a haci embeyecimento 
di paisahe, awor tin mas segu- 
ridad pa usuarionan. 

Durante di un recorido recien 
na Mangel Halto den cuadro di 
inspeccion di ehec- 


utivo di Blue Flag International 
pa calidad di beachnan, por a 
tuma nota cu famianan henter 
ta haciendo uso awor mucho 
mas trankil. E muchanan por 
cana y core riba e beach riba 
nan antoho, sin peliger di auto 
ta core danando e santo blanco 
nobo cu a ser poni. Asina por 
ehempel a topa cu Radouska, 
Richynelle, Melitza, Jaymond, 
ZulaimayXyleem, sinta trankil- 
amente na beach awor, unda 


Sony Ericsson 


E Red Mas Grandi y Mihor, 

Oracion na San 
Hudas Tadeo 


LAGA nos sigui como devoto 
na San Hudas Tadeo pa invita 
bo persona p’asina aki nos 
por reza hunto y hinca den su 
man nos intencionnan y plan- 
nan pa e por hiba nan na nos 
Tata Dios. 

E ana aki nos ta reza dia 25 
di cada luna, y haci e tridium 
(26 y 27) y dia 28 di maart lo 
asisti na e Santo Sacrificio di 
Misa na honor di San Hudas 
Tadeo pa gradicié pa tur fabor 
y gracianan ricibi. Pesey awor 
nos ta sigi y e siguiente oracion 
lo tuma luga awe, diaranson, 


25 di maart, na cas di famia 
Croes, Caya Juancho Kock 1 
(antes Karawarastraat) pa 7’or 
y mey anochi. Tel: 582-3215 
(Yega na e cruzada di Aruba 
Entertainment Center ; (Stadi - 
onweg/Druivenstraat) bira na 
man robes si ta bin di playa of 
drechi si ta bin di San Nicolas , 
drentaDruivenstraatsigi corey 
drentaeprome caya na bo man 
robesy bira di biaha na bo man 
drechiy e cas taeprome cas na 
bo man robes , color blanco , 
matay un gruta di Mama Ma¬ 
ria den cura) 

Un y tur ta bonbini na e ora¬ 


cion aki. Pues p’esey no keda 
sin asisti y lo bo keda sigura 
cu Nos Senor lo no nenga di 
scucha San Hudas Tadeo y nos 
su yiunan cu nan peticionnan. 
Bo devocion sigur lo engran- 
dece y tin San Hudas Tadeo 
como devoto ta algo grandi. 
Laga nos comparti nos testi- 
monio tambe cu nos ruman- 
nan den Cristo, confirmando 
cu 

Hesus ta Esun di ayera, awe, 
manan y semper y ku E ta bibo 
y cu San Hudas Tadeo a yuda 
nos experiencia esei! 


Un cas na 
Papaya a 
haya bishita 
di ladron 


UN senora y su amiga a sali 
diadomingo anochi, 7.30 un 
rato y a bolbe bek 11 or. Na 
momento cu nan a bolbe cas, 
nan a mira cu nan a haya 
bishita di ladron. Esaki ta loke 
un senora a declara, ora cu el 
a bay warda di Noord diado¬ 
mingo anochi. 

E ta bisa cu ladronnan a kibra 
e porta dilanti y a forsa tur 
tres porta di kamber y a bay cu 
aigun articulo, di hopi balor. 
Nan ta haya falta di un lap¬ 
top marca H.P., wega di game 
cube, Nintendo, DVD player 
marca Daewoo, dos holoshi di 
man, un marca Guess y e otro 
Quartz, 4 celular, dos L.G., un 
Nokia y un Samsung. 

Polis a manda T.O.D n’e sitio 
y Recherche tin e caso den 
investigacion. 



noticia@awemamta.com 

Tel: 583-1400 
Fax: 583-1444 


Cumana 76 
Oranjestad, Aruba 
Tel: 588-6699 
Fax: 588-6698 
Cel: 593-0857/560-1403 


GRADICIMENTO YINVITACION 

Nos ta gradici di curazon tur esnan cu a yuda nos, demostra nan 
atencion y 

a compana nos durante enfermedad, fayecimento y entiero di 
nos mama stima: 



Rafaela Vrolijk - Maduro 

Un gradicimento especial ta bay na dr. R. Luchman y 
Wilhelmina Fonds: 

Zr. Josefa Bareno, zr. Mayra, zr. Sharon, zr.Patsy y zr. Lola. 

Un danki especial na Soraya ,tambe na tur esnan cu a manda 
flor, krans, telegram 

y jamadanan di telefon. Na tur famia, amiganan y bisinanan 
un biaha mas danki di CURAZON. 

Alavez un y tur ta wordo invita pa 3 Santo Sacrificio di 
Misa: 

Diahuebs 26-03-2009 7’orpm 
Diasabra 28-03-2009 7’orpmy 
Dialuna 30-03-2009 5:30 pm, 
na Misa Inmaculada Concepcion na St. Cruz. 

Gradicimento-Invitation 


Nos ta gradici di nos Curazon tur esnan cu a demostra nan 
atencion y of a compana nos durante fayecimento y 
entiero di nos difunto stima 



/ 


Filomena Salomons-Boekhoudt 

Un gradicimiento especial ta bai pa tur esnan cu a manda flor 
krans,telegram y jamadanan di telefon. Na San Pedro Paviljoen 
pa nan amor y pasenshi duna danki pa boso sosten. Na Sr. 
Rowald Wever y Staff y personal di Funeraria Zepp Wever pa 
su exelente trabou, servicio y atention, danki di curazon y 
alavez nos kier a invita boso pa tres sacrificio di Misa cual lo 
tuma lugar Diaranson 25 Maart 2009 na Misa San Fransisco na 
O’stad pa 7or di anochi, Diasabra 28 di Maart 2009 na Misa 
San Francisco na O’stad pa 7or di anochi y Diaranson 01 di 
April 2009 na Misa San Francisco na O’stad pa 7or di anochi. 
Di parti Famia un biaha mas Masha danki pa e sosten. 

Boso atention I presencia a duna nos hopi forsa den e momento- 
nan dificil. 

Na nomber di su yuinan, rumannan, nietonan y demas famia. 




lt| 

1 .. ii 

[t Mementomori Funeral Home N.V. 

Yolanda - Leo - Eugene 
ti Tel: 5833358 - Fax: 5837711 


Gradicimento / Invitacion 


Pa medio di esaki mayornan Andres y Emma Dijkhoff, ruman, cuna, 
sobrinonan y demas famia nos kier a gradici tur esnan cu a duna nos 
nan sosten durante su enfermedad, fayecimento y entiero di nos 
defunto: 



Haime Giovanni Dijkhoff 

Un gradicimento ta bay na su internista Dr. K.Kelly, onocoloog Dr. 
Wassenaar, staff y personal di Dr. Horacio Oduber Hospitaal, na Dr. R. 
Angela y su asistente 

Nos ta gradici tur famia, amistad, bisina y conoci pa boso atencion, 
yamadanan, flor, krans, e-mail y telegram. Boso atencion tawata y ta 
un gran consuelo pa nos. 

Nos ta tuma e portunidad pa invita pa dos santo sacrificio di misa 
ariba: 

diahuebs 26 di maart 2009 pa 7'or di anochi 

diasabra 28 di maart 2009 pa 7'or di anochi, tur na misa Santa 

Filomena na Paradera, despues di e ultimo misa lo tin un rosario na 

cas Tanki Leendert 227 

Boso presencia ta altamente aprecia. 


Famia Dijkhoff 
























JOSEPH PATRICK KENNEDYII - KEYNOTE SPEAKER NA 
“To Seek a New World” - New Leadership Awards Dinner 


Organisa pa: 

Fundacion Campana Mike Eman 

Bishita di Jiu di 

LEGENDARIO ROBERT KENNEDY NA ARUBA 

Senora ta reconoce su 
auto horta na Rooi Kooch 

PRESENCIA di polis a wordo pidi dialuna 1.30 di merdia, un cas 
den Rooi Koochi, unda un senora a reconoce su auto horta. N’e 
sitio polis ta papia cu e dono di e auto, kende ta bisa polis cu el a 
core den Rooi Koochi y a topa cu su auto, un Toyota Tercel blanco 
A-52383, para dilanti di un cas na Rooi Koochi. Polis a bay na e 
cas y a detene e homber D.M. pa ladronicia. 


Despues di a para 10 minuut 
feliz cu su amiga, el a duna 
keho contra dje 

DIALUNA atardi, un homber di 50 ana, di edad, a bay warda di 
polis di Playa y ta bisa polis cu e tin un amiga C.S., kende e ta busca 
pa nan pasa un rato agradabel. E ta bisa polis cu e dia ey, el a bay 
busca C.S. y nan a bay banda di e tanki na Savaneta. 

Despues di 10 minuut, el a baha C.S. na su cas. Su sorpresa tabata 
cu e placa cu e tabatin bao di su sienta di auto cu ta 2640 dollar 
a disparce. Polis a yama C.S., pero el a bisa polis cu e no a coy e 
placa 


TA BENDE 



1 starlet di Drag di 2 porta cu 
motor 3S, cu Intercooler y Turbo. 
1 gearbox Djifors 5 speed cu su 
Trailer gespuit Nobo Nobo. 


Pa mas informacion yama 5878133. 


Palabra di 
gradicimento 

FUNDACION The Heart of San Nicolas, cu ta maneha awor e 
edificio The Heart of San Nicolas / Teresita Center, kier a gradici 
na prome lugar Pastor Alex Talde, tur parokiano di San Nicolas 
y bishitante pa nan presencia durante di e celebracion di 18 di 
maart 2009. 

E dia tabata un exito rotundo y a demostra cu San Nicolas kier 
mira nos centro biba bek. 

E comision ta sigui conta cu apoyo di henter comunidad pa re- 
cauda e fondonan necesario pa renoba e edificio completamente 
pa hacie un centro di parokia y di comunidad di San Nicolas y 
besindario. 

Tur hende ta keda cordialmente invita pa nos Exposicion di Arte 
y Concierto di Semana Santa canta pa diferente coro di bario 
di San Nicolas. 

Esakinan lo tuma lugar na The Haert of San Nicolas / Teresita 
Center, diabierna dia 4 di april cuminsando pa 6’or atardi. En- 
trada ta gratis. 

Bin cu henter famia, nos ta warda bo! 

TA OFRECE 


Bo kier Baha Peso y 
Bo gusta Baila? 

Join E les di Slim Down 
Dancing 

Tur dialuna y diahuebs na 
Centro di Bario Playa Pabou 
8-9pm 

Pa Solamente 40 Florin 
T: 5644875 

pervicio pa Comunidad 

|Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance O c stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


I Botica na Warda | 

Pabou di Brug: Dakota 
Pariba di Brug: Centro Medico 

h Dokter na Warda h 

Pabou di Brug: dr.Angela 
Pariba di Brug: dr. 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis I 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

527-2900 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 

Best Taxi Services 588-3232 

Coop. Ver. Tas 

587-5900 

ATS 

583-5361 

Arugas 

585-1198 

S.O.S. Teleayudo 

583-1190 


EDITA PA: The Media Group, 
Margrietstraat 3, Oranjestad, Aruba, 
tel.(297) 583-1400, fax. (297) 5831444, 
E-mail: noticia@awemainta.com. 
CUENTA Dl BANCO: 

C.M.B. #229- 82600’. 

ORA Dl OFICINA: Dialuna pa Diabierna 
8 a.m. - 5 p.m. 

MPRENTA: Imprenta Nacional Arubano. 
Dl RECTOR: Victor “Toko” Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

Pasenshi mayornan! 

Un hende a yega di bisa cu bida ta manera duna un 
concierto di violin den publico, y siha toca e 
instrumento mientras bo ta tocando. Por cierto, 
esey ta hopi parecido na educa mucha. 

Parce cu pa ta un bon mayor ta birando mas y mas 
dificil awendia. Claro, cu nunca e tabata asina facil. 
Pa cuminsa, babynan ta bin na mundo sin 
instruccion y ta abo mes mester wak con pa haci cu 
nan. Tambe nan ta extremadamente complica, y no 
tin formulanan garantisa cu semper ta traha. 
Tenicanan cu ta exitoso cu un mucha por faya 
miserabelmente cu un otro. Muchanan ta bira malo, 
nan ta saca riba bo blusa favorito, nan ta mancha 
bo sofa nobo cu juice, y nan ta kibra glas di 
bentanan cu bala. Pero durante e desaroyo ey, 
tambe nan ta trece hopi amor, hopi alegria y 
memorianan pa no lubida. 

Mi ta trece esaki padilanti awe, pasobra si bo ta 
luchando awe, tratando di educa bo yiunan, pero 
enfrentando frustracion y dificultad, lo mi bisa: 
“Bonbini na nos club". 

E mundo di mayor ta: "Bini manera bo ta, siha na 
caminda, y tene bo frente na laira". 

Pa e mama y tatanan cu ta haci tur lo posibel pa 
guia nan yiunan suavemente dor di e awanan bruto 
di infancia, y cu ta stima nan yiunan na e miho 
manera cu nan por, lo mi bisa: “Duna bo mes un 
compliment". Corda cu un mayor perfecto no ta 
existi, tampoco yiunan perfecto. Pero bo amor, 
cuido y compromiso lo haci dibo e miho mayor cu 
bo yiu por tin nunca. 


PANADERJADEL PUEBLO 

jr v ^ > Panaderia del Puebio 
“Wonda Loaf^ 


Guyabastraat 4, Dakota Tel: 582 4748 





PATUR FIESTA 
PA MUCHA 

YAMA 

5923523 / 5838769 


UITZENDBUREAU Connecting, 

EMPLOYERS and 
JOB SEEKERS in 

one place! 

Awor cu vacature pa CASHIER 
cu por traha diferente shift. 

JOB BANK ta ofrece su servicionan di Uitzendbureau 
na pueblo di Aruba en general. 

Yama inskribi si bo ta buscando trabou, full of part 
time, of un par di ora di trabou extra despues di bo 
trabou normal. Tambe si Bo tin deseo di cambia di 
trabou, yama inskribi!! 

JOB BANK, un concepto nobo den e mundo di 
Uitzendbureau, situa den Layex Building, local M, 
telefoon 560-9391. 



Homber a choca su amiga cu 
cabuya na su garganta 

Asistencia di polis a wordo pidi na Cura Cabay l’or di madruga, pa 
un caso di maltrato. N’e cas polis ta papia cu e muher R.H. naci na 
Hulanda di 27 aha, kende ta bisa polis cu su ex amigo A.A.F. di 31 
aha, naci na Aruba ta molesti’e, y ta maltrat’e. 

R.H. ta bisa cu A.A.F. a bin su cas y a purba horke cu un cabuya. Na 
yegada e cobarde A.A.F. no tabata mas n’e sitio. R.H.a bisa polis 
cu e no tin relacion cu A.A.F. pa basta tempo caba, pero keto bay 
e ta haci su bida imposibel. El a bay duna keho na Recherche. E 
caso ta den investigacion. 


TIPO Dl CAMBIO OFICIAL 

Valido pa 25 maart 2009 


Placa Extranhero 

Bank Papieren 

Wisselen, Cheque 
Reis Cheque en 

Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.42 

1.44 

1.46 

Engelse Pond Sterling 

2.53 

2.58 

2.64 

Zwitserse Frank per CHF. 100 

157.49 

158.21 

159.01 

Ned.Ant. Guiden perANG. 100 

98.94 

100.00 biljetten 
chq./overboeking 

100.20 

100.00 

Japanse yen per JPY. 10.000 

182.05 

184.16 186.01 

Euro perXEU. 100 

239.29 

241.47 243.09 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


Ladron no ta 
respeta cu tin 
hende 

mas den cas 


ASISTENCIA di polis a wordo pidi diado- 
mingo 11.30 di anochi, na un apartamento 
na Palm Beach, pa un caso di ladronicia. Na 
yegada polis ta papia cu e homber naci na 
Filipinas di 49 aha y e ta declara cu e tabata 
den bano y a laga e television sendi. 

E ta bisa cu e porta di sala tabata sera, pero 
no na lock. E habitante ta sigui bisa polis cu 
ora cu el a sali for di bano, el a haya un mucha 
homber para den su sala. Mesora cu e mucha 
homber a mire, el a core bay, pero no man 
bashi, como cu el a coy un laptop HP, y un 
celular Blackberry. E homber a bisa polis cu 
el a core tras di e ladron, pero a perde for di 
bistå. Recherche ta investigando e caso. 

Senora ta perde 
articulonan di 
construccion for 
disu cas 

PRESENCIA di polis a wordo pidi dialuna, 
2’or di merdia, na un cas na Santa Cruz, unda 
desconocirnan a bay cu varios articulo di con¬ 
struccion for di un cas. N’e cas polis ta papia 
cu e dono di e cas, kende ta declara na polis 
cu su ruman muher a yame y a bise cu tin un 
auto para den cura di su cas. 

Ora cu el a bay controla a resulta cu e ladron- 
nan a forsa e bentana di kamber y a drenta 
y a bay cu labamano, 7 paki di schroten, y 
tambe potehi di w.c. Recherche tin e caso den 
investigacion. 


Polis ta topa dos 
mucha homber cu 
auto horta 


DIADOMINGO 5.45 di mainta, durante cu 
polis ta patruya den Mandolinstraat, na altura 
di Pacifico Restaurant, nan ta mira dos mucha 
homber den un Toyota Starlet A-21204, ta 
core drenta mondi. 

Na momento cu nan a mira polis, e dos mucha 
hombernan a bula for di e auto y a core bay. E 
number di e auto, no ta pertenece riba e auto 
ey tampoco, pero riba un Camry. Polis a takel 
e auto y a hibe warda. 

E Potret di Dia 


noticia@awemainta.com 


Un mucha muher ta disfruta di e bon tempo na St. James Park na Londres, Inglatera. Temperaturanan a alcansa 17 grado celsius 


e dia ey. 


Nos Mundo Loco 


Spiderman ta 
salba mucha 

Un bombero a bisti un disfraz di 
Spiderman pa convence un mucha 
spanta di 11 aha di baha for di un 
balcon na Thailand. 



E mucha cu ta sufri di autismo, a 
subi den un balcon na e di tres piso 
di e Universidad di Srinakharinwirot 
na Bangkok. 


Equiponan di bomberro a yega na e 
lugar cu un cusinchi di aire despues 
di a wordo alerta cu maestronan na 
e centro pa atencion especial tabata 
purbando di papia cu e mucha na 
yoramento pa e baha. 


E mama di e mucha a yega un ora 
despues y a sugeri cu su yiu lo tende 
di un di su superheroenan. 


Presidente di Parlamento a felicita y entrega un 

Obsequio na Griffier di Parlamento 
Cu a keda nombra recientemente 


DIALUNA atardi 
despues di merdia Presi¬ 
dente di Parlamento, 
den nomber di Parla¬ 
mento di Aruba a haci 
entrega di un obsequio 
na Griffier di Parlamento 
cu recientemente a keda 
nombra, sra. Desy Lai 
Promes. 

Pa varios anja caba sra. 
Lai Promer cu pa an- 
janan ta asisti Parlamen¬ 
to di Antias ta bin cu 
delegacion Antiano pa 
reunionnan y reciente¬ 
mente Parlamento di 
Antias a dicidi di nombre 
como Griffier. Presidente 
a desee hopi exito cu e 
reto importante aki. 


E bombero Somchai Yoosabai a 
cambia den un disfraz di spider¬ 
man cual ta ser usa pa entretene 
muchanan durante ehercicionan di 
candela, y a drenta den accion. 

Ora e mucha a mira su superheroe 
ta tene un glas di juice pe, a trece un 
sonrisa grandi na e cara di e mucha y 
esaki a core braza su heroe. 

Un maestro a bisa cu esaki tabata 
e promer dia di school pa e mucha. 
E diripiente a cuminsa yora pa su 
mamayacroe subi e balcon. 

Diadomingo awor... 

Bike Tour di Jong Aruba Lifida ta permiti quadracers tambe 


PA por recauda fondo, e comi- 
sion di SV Jong Aruba Lifida ta 
organizando diadomingo 29 di 
maart benidero, nan ya famoso 
"Bike Tour", cu lo bin cu algo 
diferente e biaha aki. Esey ta 
cu lo permiti tanto quadracers 
(esta vehiculonan ATV) como 
tambe Buggy Karts pa core 
hunto cu nan. 

Polis a indica cu e bicicletanan lo 
core dilanti, sigui p’e quadracer- 
nany Buggy Karts. 

E coremento mes lo start pa 
9'or di mainta for di e veid di 
SV Jong Aruba Lifida cu ta keda 
riba e caminda pariba di Misa 
di Noord, na altura di e famoso 
Brug di Madushi. 

Di aki lo sali cu escolta policial 
rumbo pa Shaba, sigui bay pa 
Bubali, cruza Sasakiwegyyega 
te banda di Amsterdam Manor 
na Eagle Beach. Aki lo tuma 


rumbo panort pa pasa dilanti 
highrise hotelnan, sigui bay 
nort te yega na Arashi. 

Na Arashi lo tin descanso 
p’asina bebe awa y come apel- 
sina. Despues lo sali bek via 
Malmok, sigui pa Westpunt, 
Salina Cerca, Turibana, Noord, 
y finaliza atrobe na veid di SV 
Jong Aruba, unda lo haya re- 
fresco y hotdog. 

Ta sugeri tur hende pa inscribi 
di antemano, y por haci esey 
diamars y diahuebs atardi di 
5:00 p.m. pa 7:00 p.m. na veid 
di SV Jong Aruba Lifida. Tambe 
por inscribi prome cu salida riba 
diadomingo. 

Abo tambe ta cla pa bay trip 
cu bo amigonan riba bicicleta 
of quadracers dilanti hotelnan 
highrise? Anto participa sin 
falta n’e Famous Bike Tour di 
SV Jong Aruba Lifida. 



Balashi Beer Challenge 

Aruba vs Corsow dedica na The Rock 


CERBES Balashi, hunto cu 
club di moda, Hubentud Tanki 
Leendert ta organisando un 
otro evento grandi di biljard. 

E evento aki ta ser dedica n’e ho¬ 
ben biljarista Giovanni Tromp 
kende a bay laga nos ines- 
peradamente. Dia 27 di maart 
awor 29 seleccion di Curacao 
Power Pool lo bishita Aruba y 
bay brasa brasa contra e team 
di Aruba bao di e nomber Pizza 
Hut Stars. 

E seleccion Curasoleno ta lidera 
pa captain di Predators Karl “Le 


Blanche” Vervuurt compana 
pa coleganan Predators: Milan 
Capriles, Isisdro Noor y Clark 
“Sharky” Bioom. Captain di 
Scorpions Nathaniel “The Presi- 
dent” Zoetrum ta acompana pa 
coleganan Rafael Flores y “The 
One” Bryan Farah. Nan ta conta 
riba experencia di e “Dr. di Bo- 
la-8” y Captain di Maishi Tigers 
Raymond “Mack” Magdalena y 
hermanito Hugito Limon. 

Pa completa e seleccion e War- 
riors nan: Norvin “Nonoi” van 
Gurp, Carlos Thode y Derrel 


Maria tambe a join. 

E seleccion local tambe ta un 
combinacion di varios equipo, 
lidera pa “D-Gun” Ditto Acosta 
di Hut Predators campeon 2008, 
hunto cu colega nan di equipo; 
Elvis “Le Bonske” Evertsz, Arie 
“The Rifle” Jansen, Fredley 
“Spechoit” Tromp, acompana 
p’e trio di equipo sub-campeon 
2008 “Master” Ryan Ramper- 
saud, “0-Thunder” Allan van 
Aanholt, Martin “The Dutch- 
man” Appeldoorn, “Terrible” 
Jorge Petrocchi di Pool Plaza, 


Aaron “The Baron” Franken, 
Richard “The Wolffman’ y “El 
Sicario’ Marlon Tromp di Bar- 
racuda. 

Di Pos Abao ‘El Machete” An¬ 
gelo Tromp representando 
Maddogs. E formato lo ta 

estilo tradicional unda e wega 
lo ta bola-8 y cada hungador 
ta topa otro den un Best out 
of Five.Equipo cu gana 5 sets 
prome lo t’esun ganador. 
Diabierna tur cos lo cuminsa pa 
8’or di anochi riba ritmo di Live 
Band y diasabra atrobe lo topa 


otro den mesun estilo pa 6’or di 
atardi y si acaso e team ganador 
di diabierna bolbe gana diasa¬ 
bra e evento lo caba diasabra. Si 
acaso diasabra e serie empata, 
lo tin e ultimo wega diadomin¬ 
go pa 2’or di atardi. Tur esaki 
lo tuma lugar riba e brandnew 
Diamond Smart Table den cura- 
zon di Tanki Leendert. Balashi 
lo ta bon frieu, cushina lo ta bon 
surti manera semper, y esun cu 
yega tempran lo tin VIP seating 
y otro nan lo por hunga domino 
y wak wega via big screen. 


Programa special pa mayornan di Maria College 


DIAHUEBS awor, 26 di maart, 
Maria College ta organisa for 
di 7 pa 9 or di anochi un pro¬ 
grama special pa mayornan 
di su alumnonan n’e scol mes. 
E programa ta consisti di un 
lectura na encargo di sehor E. 
Lake di Jeugd en Zeden Politie, 


sigui cu intercambio di opinion 
y idea. 

For di 2008 Maria College a 
cuminsa cu un proceso pa yega 
na un maneho concreto tocante 
reglanan pa Maria College y cu 
e anochi pa mayornan ta sera e 
ciclo di informacion. 


Temanan cu lo wordo trata ta 
strobamento di les den klas, 
uso di droga, vandalismo y 
sushamento di tereno di scol, 
ladronicia, intimidacion, spij- 
belen y freimento riba tereno 
di scol. Ta hopi importante pa 
mayornan tambe ta envolvi . 


Nan participacion n’e anochi aki 
ta di gran balor y lo contribui n’e 
meta final cu ta un maneho pa 
Maria College. 

Ta pesey mes e team comple¬ 
to di Maria College ta invita 
tur mayor pa bin participa y 
hunto traha na bienestar di 


e scol y muy en especial di su 
alumnonan.E coneccion cu 
organisacion y preparacion di 
e anochi ta recorda mayornan 
pa manda e parti abao di carta 
di invitacion bek scol mas liher 
posibel, segun Directora, R. 
Garrido. 

Occidental Grand Aruba a clasifica entre e 

Top 10 all-inclusive Beach Resorts 




E combinacion carismatico di 
ubicacion, luho y un abundan- 
cia di actividad, opcion pa come 
y entretene, ta sigui atrae tanto 
bishitante como elogio pa Occi¬ 
dental Grand Aruba Resort. Un 
resena alentador reden, for di 
man di ShermansTravel, a clas¬ 
ifica Occidental Aruba dentro 
di e Top Diez Beach Resortnan 
“All-inclusive” den e region di 
Caribe y Mexico. 

E guia digital di viahero di 
ShermansTravel, cu ta informa 


viaheronan tocante ofertanan 
di vacacion y destinacion pa 
bishita, recientemente a resena 
e mihor opcionnan denter di e 
sector “all-inclusive”, for di cual 
Occidental Aruba a keda na 
top di e lista. Occidental Grand 
Aruba Resort, situa na Aruba su 
Palm Beach, ta ser elogia como 
un “hoya di all-inclusive”, ofre- 
ciendo un “blissfully cash-free 
adventure” completo cu aco- 
modacion di primera categoria, 
beach magnifico y un oportuni- 
dad pa “wine, dine and delight” 


Anochi informativo pa 
mayornan na EPB San Nicolas 

DIAHUEBS 26 di maart lo tin un anochi informativo pa mayor¬ 
nan di e alumnonan di EPB “Pariba”, esta esnan cu ta atende EPB 
San Nicolas. 

Durante e anochi lo intercambia di idea pa yuda e hobennan al- 
cansa nan meta, esta pa caba e ana escolar cu exito. 

Directiva di EPB ta conta cu presencia di tur mayor diahuebs awo 
entre 6’or y 8’or di anochi na EPB San Nicolas. 

Mayornan bin mustra interes den e estudio di bo yiu y yuda na yega 
na palabracionan concreto pa yuda e hoben finalisa su estudio na 
un forma exitoso. 



entre numeroso posibilidadnan 
brinda na e bishitante. 


Di acuerdo cu ShermansTravel, 
Occidental Grand Aruba ta 
clasifica entre e grandinan den 
e region, manera, Jamaica su 
Golden Eye, Almond Beach 
Village na Barbados y Sandals 
Royal Bahamian di Bahamas. 
Gaba, particularmente pa su 
piscina estilo laguna natura 
delux, casino, shownan es¬ 
tilo Las Vegas y seis opcion pa 
come, Occidental Grand Aruba 



ta estrena 380 habitacion bon rece cu e isla mes tin mata di 
ekipa y “mas actividad pa of- Watapana”. 



Nos colega Marlene Werleman a haci un ana mas di bida! Riba portret por mira con 
nos Directora, Sra. Joy Raghunath ta haci entrega di e regalito cu New India Assur¬ 
ance ta brinda cada trahador riba su dia special. Di parti di tur bo coleganan, Mar¬ 
lene: Masha masha pabien, hopi ana mas di abundancia pa loke ta salud y amor y cu 
deseo pa bo experencia un desaroyo sumamente fructifero na trabou y den bo bida 
personal. 


Celebracion di cumpleanos na New 
India Assurance 












































